ועדת הכלכלה, כנסת 20, פרוטוקול מספר 721, 2018-03-08 13:07

איתן כבל: גבירתי מנהלת הוועדה, היועצות המשפטיות, רשם, דובר, אורחים נכבדים.

איתן כבל: אני לא יודע להגיד אם אני שמח לראות אתכם.

איתן כבל: כאילו, אני מתנצל, שזה לא יילקח באופן - - -

אתי בנדלר: היית שמח יותר לעשות מסיבת סיום.

איתן כבל: כן, כן.

איתן כבל: הייתי שמח לשבת עכשיו באיזה בית קפה.

איתן כבל: אני חושב שמגיע לנו אחרי כל הימים האלה.

איתן כבל: ברשותכם, כדי שאני אומר את הדברים בצורה ברורה.

איתן כבל: אין לי כוונה להישאר פה דקה אחרי השעה 14:00.

איתן כבל: אני אומר את זה בצורה הכי ברורה, שלא יהיה פה טעויות.

איתן כבל: אם אנחנו לא יודעים להגיע להסכמות והבנות ואני פותח פה עכשיו יום לימודים ארוך, יוליה הגדירה מחדש את המושג "להטריל".

יוליה שמאלוב ברקוביץ': מה זה להטריל?

איתן כבל: יותר טוב שלא תדעי.

איתן כבל: זה סוג חדש של מקדחה.

אתי בנדלר: טרללה.

אתי בנדלר: זה בא מהמילה העברית המקורית, טרללה.

איתן כבל: אוקי.

איתן כבל: ממש ככה.

יוליה שמאלוב ברקוביץ': אני אקבל את זה כמחמאה.

איתן כבל: כן, אוקי.

איתן כבל: זו נקודה אחת.

איתן כבל: נקודה שנייה, שעל פניו זה נראה, ולמרות שאני מקווה שאתם מביאים לפה את זה מבושל, ושאני לא אמצא את עצמי פה עכשיו כמו שאת מכירה אותי, כבר אומר, חפירות 1914, אני לא שם וגם האוצר אני מקווה שהוא יודע יותר מאתמול.

איתן כבל: אני רוצה לקוות.

איתן כבל: אתי, בואי נתחיל ברשותך עם העניין שאת ביקשת.

אתי בנדלר: דווקא אם התוכן השיווקי?

איתן כבל: כן.

איתמר אביטן: כבוד היושב ראש, אנחנו העברנו מכתב שלא הצליח להתקבל.

איתמר אביטן: לא יודעים למה.

איתן כבל: נשמה, אנחנו לא נצא מפה לפני שנשמע את כל הגורמים, אז אני פשוט מעדיף, אתי, להתחיל איתך.

אתי בנדלר: טוב.

אתי בנדלר: סעיף 83 לחוק הרשות השנייה, עניינו באיסור פרסומת במשדרים.

אתי בנדלר: סעיף קטן (א) שבו אומר: מורשה לשידורים לא יכלול במשדריו דבר שהוא בגדר פרסומת גלויה או מוסוות, ובכלל זה תוכן פרסומי ושאינו תשדיר פרסומת ואשר קיבל עבור שידורו תמורה כספית.

אתי בנדלר: ב.

אתי בנדלר: מורשה לשידורים לא יקבל תמורה אחרת בגין שידור כאמור בסעיף קטן (א) אלא בהתאם לכללים שקבעה המועצה.

אתי בנדלר: סעיף קטן (ג) הוא סעיף שהוסת בתיקון 44 בוועדה המשותפת ואומר: על אף האמור בסעיף קטן (א) מורשה לשידורים רשאי לשלב במשדריו תוכן פרסומי במועד, בתנאים ובאופן שתקבע המועצה בכללים, ואולם מורשה לשידורים לא ישלב תוכן פרסומי בשידורי חדשות וכו'.

אתי בנדלר: המועצה רשאית לקבוע סוגי תוכניות נוספים שבהם מורשה לשידורים לא יהיה רשאי לשלב תוכן פרסומי, ויש לזה עוד פסקה קטנה.

85א אומר: כשתוקן סעיף 85 שהתייחס לתוכן פרסומי, הסעיף הזה שהגביל מכירת זמן פרסומת לאדם אחד, לא התייחס לתוכן שיווקי וכמובן גם אי אפשר להפעיל אותו כלשונו על תוכן פרסומי, כי על תוכן פרסומי, איך אפשר למדוד את זמן הפרסומת, ולכן צריכים לעשות התאמה לנושא הזה.

85א אומר: הסעיף המוצע לשם העניין הוא להוסיף עוד סעיף קטן.

85א אומר: זה, אגב, פורסם בנוסח האחרון של האוצר כהצעה מטעמם אחרי שאני דיברתי איתם בזמנו, רק שבעקבות העובדה שהם משכו את כל יתר התיקונים, שכחנו להתעכב על הנושא הזה, ומה שמוצע כאן זה להוסיף אחרי סעיף קטן (ב) שאותו קראתי קודם - - -

מירי נאור אליאס: איזה סעיף של האוצר?

אתי בנדלר: זה היה בעמוד 7 תיקון סעיף 85א.

אתי בנדלר: היה כתוב: ב.

אתי בנדלר: אחרי סעיף קטן (ב) יבוא (ג).

אתי בנדלר: זה צריך להיות ב1 כי ג' קיים בסעיף.

אתי בנדלר: מורשה לשידורים לא יתקשר עם אדם אחד, במישרין או בעקיפין, לצורך שידור תוכן פרסומי, בסכום העולה על עשרה אחוז מהכנסותיו בשנה ממכירה והקצאה של תוכן פרסומי.

אתי בנדלר: זאת אומרת, זו התאמה בשינויים המחויבים למכירת תוכן פרסומי.

אתי בנדלר: כמובן שגם כאן יש מקום להגדיל התקשרויות בעניין תוכן פרסומי, שלא כל ההתקשרויות יהיו עם אדם אחד או גורם אחד.

אתי בנדלר: זו ההצעה של האוצר שאני חושבת שיש לקבל אותה למרות שעדיין נותרו לי שאלות כיוון שלא דנו בעניין הזה, שאלות בקשר לנוסח הזה, והשאלות שלי הן כדלקמן: האם מותר למכור לגורם אחד גם עשרה אחוז מזמן הפרסום כשמדובר בשידורי פרסומת, ובנוסף לכך עשרה אחוז מההתקשרויות לגבי תוכן שיווקי, או שאנחנו מדברים בסך הכול על עשרה אחוז במצטבר?

אתי בנדלר: זו שאלה אחת.

איתן כבל: עוד דבר רציתי, ברשותך.

איתן כבל: האם בכלל יכול להשפיע במערכת יחסים קשת/24?

מירי נאור אליאס: יש לזה כן איזושהי השפעה על הערוצים הזעירים בכלל.

איתן כבל: יכול להיות.

איתן כבל: ברשותכם, דבורה, את רוצה להתייחס?

דבורה קמחי: אני רוצה להתייחס לשאלה שלך.

דבורה קמחי: אני חושבת שמדובר בשתי מאטריות שונות קצת.

דבורה קמחי: עשרה אחוז מזמן שידור הפרסומות נמדד בזמן שידור.

מירי נאור אליאס: נכון.

דבורה קמחי: בעוד שתוכן שיווקי אי אפשר לאמוד בזמן שידור אלא בכסף.

יוליה שמאלוב ברקוביץ': כן, אבל גם אם אנחנו סופרים את התוכן שיווקי בעשרה אחוז של סך ההכנסות, או שזה שני דברים שונים?

יוליה שמאלוב ברקוביץ': זה מה שאת שואלת?

אתי בנדלר: נכון שזה שתי מאטריות שונות, אבל עדיין אם לא תהיה איזושהי דרך לעשות לינקג' בין הדברים, יצא שלגורם אחד יהיה אפשר למכור גם עשרה אחוז מזמן השידור וגם עשרה אחוז מההתקשרויות של התוכן השיווקי.

אתי בנדלר: יכול להיות שצריכים נוסחה כלשהי.

דבורה קמחי: צריך להיות ברור שזה עשרה אחזו מהתוכן השיווקי.

אתי בנדלר: אז זה מה שאני התלבטתי.

אתי בנדלר: אין לכם בעיה עם העניין הזה?

דבורה קמחי: צריך להיות ברור שזה עשרה אחוז מסך התוכן השיווקי של אותו בעל רישיון, ולא מתחת.

אתי בנדלר: לא.

אתי בנדלר: ההכנסות מתוכן שיווקי.

איתן כבל: אוקי, לא משנה.

איתן כבל: גם אתי על העניין עכשיו, כולנו מבינים ומדברים באותה שפה.

איתן כבל: יש הערות?

איתן כבל: קודם כול לעניין הספציפי הזה.

מירי נאור אליאס: מירי נאור, ערוץ 20.

מירי נאור אליאס: אתי, הסעיף הספציפי הזה, 85א(א) הוא סעיף שונה לגבי הערוצים הזעירים.

מירי נאור אליאס: שם 10% זה 25% ויש גם איזושהי אפשרות ל-50%.

אתי בנדלר: נכון.

מירי נאור אליאס: צריך לעשות אולי איזושהי התאמה ולומר שלגבי הערוצים הזעירים זה יהיה כפי שאמור בסעיף 85א(א).

מירי נאור אליאס: פשוט צריך להתאים גם את העניין הזה.

אתי בנדלר: אני לא יודעת אם צריך להתאים.

אתי בנדלר: יכול להיות, אינני יודעת.

אתי בנדלר: תסבירי את הסוגיה ושהוועדה תחליט.

איתן כבל: יש כאן יותר שאלה משפטית.

אתי בנדלר: לא, זו לא שאלה משפטית.

אתי בנדלר: זה תנאי בעצם - - - לערוצים הזעירים גם בנושא הזה של הפרסומות.

מירי נאור אליאס: בעצם ההיגיון שמאחורי האפשרות לתת לערוצים זעירים להתקשר עם גורם אחד בכמות גדולה יותר של פרסומות, זה שהערוצים האלה, אין להם פרסומות בכמויות מאוד גבוהות ואם מישהו כבר מפרסם שם, אז ההיגיון אמר, לא נגביל אותו, לא נמנע מהם לקבל פרסומות מאיזשהו גורם, כי אין שם כמות גדולה, לא ממצים את כמות הפרסום המותרת, ולכן ההיגיון היה שאנחנו לא נגביל.

מירי נאור אליאס: אם מישהו ירצה לתת כסף, לא נגיד לערוץ, אל תיקחו את הכסף כי יש מגבלה בסעיף.

מירי נאור אליאס: אותו היגיון בדיוק עומד גם מאחורי המגבלה הזו הספציפית של התוכן הפרסומי.

מירי נאור אליאס: גם אם פה יהיה רק גורם אחד שיסכים לעשות תוכן פרסומי בערוץ למשל, אז אנחנו לא נוכל לקבל את זה.

מירי נאור אליאס: שוב, זה ערוצים קטנים שהפוטנציאל שלהם הוא מראש הרבה יותר מצומצם גם לתוכן פרסומי, גם לפרסומות, ולכן אם מישהו מוכן לשים כסף, לא משנה באיזושהי דרך פרסומית, צריך לאפשר לקבל את הכסף הזה.

דבורה קמחי: אבל אני חושבת שהכוונה הייתה שלא לאפשר לאיזשהו מפרסם יחיד להשתלט על הערוצים הקטנים.

מירי נאור אליאס: נכון, אבל מהבחינה הזו זה לא השתלטות, כי אין.

מירי נאור אליאס: מה יקרה אם יהיה מצב שבו רק בן אדם אחד למשל יסכים לפרסם?

מירי נאור אליאס: תוכן פרסומי זה לא פשוט, דרך אגב.

מירי נאור אליאס: זה סעיף שלא קל ליישם אותו.

אתי בנדלר: אני עדיין לא מביעה עמדה והוועדה תחליט.

אתי בנדלר: ישמעו עוד עמדות.

אתי בנדלר: אני רק רוצה לומר שעדיין יש הבדל, כי לעניין תוכן פרסומי, בעצם מי שבוחש את התוכן הפרסומי, הוא קצת משתלט על היצירה עצמה.

אתי בנדלר: זה לא שיש הפסקות במשדרים שאתם מפיקים או שמפיקים עבורכם, לא משנה, ובאמצע יש פרסומות, אלא כאן מי שרוכש את הזמן של התוכן הפרסומי או את התוכניות שבהן ישודרו תוכן פרסומי, בעצם במידה רבה יש לו 'סיי' על התוכן שישודר בערוץ, והשאלה אם ראוי להקנות לגורם אחד אפשרות להשתלט על התכנים שלכם.

מירי נאור אליאס: פה אני רוצה לחדד.

מירי נאור אליאס: לא מדובר על השתלטות.

מירי נאור אליאס: סעיף 85א(א) כבר מנוסח כך שלא מדובר על השתלטות אלא על 25% במקום 10%, כי יכול להיות מצב שיהיה רק גורם אחד שירצה לעשות תוכן פרסומי.

מירי נאור אליאס: זה אומר שאנחנו לא נוכל לקחת.

מירי נאור אליאס: מה שהסעיף הזה אומר, שאנחנו צריכים לפחות עשרה גורמים.

מירי נאור אליאס: מבחינתי זה מעקר מתוכן את הדבר הזה.

מירי נאור אליאס: זו גם אופציה, אבל אם כן רוצים לאפשר גם לערוצים הזעירים להשתמש בכלי הזה כדי לממן את השידורים, אז צריכים לאפשר מרחב גבוה יותר, כי זה אומר שאנחנו צריכים עשרה גורמים.

מירי נאור אליאס: קשה לי להאמין שזה משהו שאפשר יהיה להשיג.

מירי נאור אליאס: החוק, הסעיף עצמו מדבר על ארבעה, ששם זה הרבה יותר הגיוני.

מירי נאור אליאס: שוב, לא מדובר על השתלטות אלא על 25%, ומעל 7 מיליון או מתחת ל-7 מיליון, 50%.

מירי נאור אליאס: זה כבר מאזן את זה מראש.

מירי נאור אליאס: הסעיף המקורי איזן את זה והאיזון צריך להיות בעצם אותו דבר.

מירי נאור אליאס: אותו היגיון עומד מאחורי שני הסעיפים.

אתי בנדלר: לי אין עמדה אם כל הגופים המקצועיים לא יתנגדו לזה והיושב ראש יחליט כמובן.

אתי בנדלר: אני רק אומרת שאתם גם לוקחים על עצמכם סיכון ולא רק הטבה בעניין הזה, ואת זה אתם צריכים לקחת בחשבון להבנתי.

מירי נאור אליאס: נכון, אבל אני חושבת שהסיכון הוא באמת משהו שאנחנו מבחינה מקצועית כמובן נתמודד איתו בלי שזה יחייב אותנו.

מירי נאור אליאס: תגידו אתם אם זה נראה לכם.

איתן כבל: אם אין פה בעיה מיוחדת או משהו, מה אתם אומרים באוצר?

עמרי בן חורין: אנחנו לא מתנגדים.

איתן כבל: אין לכם התנגדות.

איתן כבל: ברשות?

יוליה שמאלוב ברקוביץ': אם אני מבינה נכון, מירי, את אומרת 25 פרסום, 25 תוכן שיווקי.

יוליה שמאלוב ברקוביץ': את רוצה לעשות התאמה בין סך הכול.

מירי נאור אליאס: כן.

מירי נאור אליאס: זה בדיוק אותו היגיון עומד מאחורי שני הכללים, ודרך אגב, בסעיף הזה היה חבר כנסת, אני לא זוכרת מי, שביקש את ההטבה הזו של ה-50%, אפילו לא היה אנחנו.

מירי נאור אליאס: אני לא זוכרת, חבר כנסת שביקש את זה.

יוליה שמאלוב ברקוביץ': גבירתי היועצת המשפטית, בערוצים הזעירים-זעירים עד 7 מיליון אם אני לא טועה, זה 50%.

אתי בנדלר: נכון.

יוליה שמאלוב ברקוביץ': אם אנחנו עושים התאמה, הולכים גם נניח למאוד זעיר, אז יוצא 50% תוכן שיווקי וזעיר, זה כבר מוגזם.

אתי בנדלר: נכון.

אתי בנדלר: לגורם אחד שישתלט לגמרי על התכנים שלהם, בעיניי.

עמרי בן חורין: אין פה גם הצעה להגדיל ל-50%.

עמרי בן חורין: לא עלה על השולחן.

אתי בנדלר: מה אתם מציעים?

אתי בנדלר: אתם חושבים שזה ראוי, ה-50%?

אסתי פלדמן: למה זה שונה מפרסומות?

אסתי פלדמן: אני לא מצליחה להבין.

אתי בנדלר: אני הסברתי למה זה שונה מפרסומות.

אתי בנדלר: תוכן שיווקי משפיע על התכנים.

אסתי פלדמן: אני מבינה.

אסתי פלדמן: אני אומרת, אותו הגיון, אז היית צריכה להגדיל לא 10% בגדולים, לשים 8.

אסתי פלדמן: אם את רוצה לאבחן בין תוכן שיווקי לפרסומת, הוא צריך - - -

אתי בנדלר: אדרבא, תציעו והוועדה תחליט.

יוליה שמאלוב ברקוביץ': מה את מציעה?

יוליה שמאלוב ברקוביץ': לא הבנתי.

אסתי פלדמן: אני לא מציעה שום דבר, אני עונה ליועצת המשפטית.

אסתי פלדמן: אני אומרת, ככל שעושים אחוז זהה לתוכן שיווקי ופרסומת - - -

יוליה שמאלוב ברקוביץ': אבל את מבינה שיש פה הבדל?

יוליה שמאלוב ברקוביץ': זה כסף וזה זמן, אז השאלה איך את מתאימה את זה.

יוליה שמאלוב ברקוביץ': בפרסום את מדברת על סך כול הזמן, ובתוכן את לא יכולה להגיד זמן, כי שעומדת לך קוקה קולה 45 דקות - - -

קריאה: השאלה היא של אחוז מההכנסות.

יוליה שמאלוב ברקוביץ': אז צריך לעשות הכנסות.

יוליה שמאלוב ברקוביץ': בגלל זה צריך לעשות הבדל בין הכנסות מתוכן - - -

מירי נאור אליאס: אני יכולה להגיד עוד משהו בעניין הזה?

יוליה שמאלוב ברקוביץ': השאלה לגבי מה שדיברנו על 50%.

איתן כבל: חבר'ה, יש לכם בדיוק עוד שלוש דקות לסיים את השיחה.

יוליה שמאלוב ברקוביץ': אנחנו לא מתנגדים.

יוליה שמאלוב ברקוביץ': כמובן שאנחנו רוצים את הסמכות להשאיר בידי המועצה לקבוע את זה בכללים וכו', וגם אנחנו לא מתנגדים לבקשה של הערוצים הייעודיים והזעירים, אבל בנושא של ערוץ קטן עד 7 מיליון, אני חושבת, אם אנחנו כבר מדברים על זה, שצריך להיות מקסימום 25%, אחרת יבוא איזשהו גוף פרסומי ופשוט ייקח 7 מיליון, יקים ערוץ טלוויזיה ויעשה 50% תוכן שיווקי.

מירי נאור אליאס: אני יכולה רגע להגיד משהו בעניין של תוכן פרסומי?

מירי נאור אליאס: אני חושבת שאנחנו לא כל כך מבינים על מה מדובר פה.

מירי נאור אליאס: כרגע ברשות השנייה אין אפשרות לעשות תוכן פרסומי.

מירי נאור אליאס: נכנס לכללים בעצם סעיף שמקנה לכם את האפשרות לקבוע כללים וכו'.

מירי נאור אליאס: חבל שאין פה את אנשי מועצת הכבלים והלוויין.

מירי נאור אליאס: הם יכלו לספר לכם שכבר לפני שנה לפחות הם קבעו כללים לעניין תוכן פרסומי, כללים שבעצם עד היום אף אחד - - -

לאה ורון: הם הוזמנו בעיקר בגלל הנושא השני.

לאה ורון: הם הוזמנו לישיבה.

מירי נאור אליאס: לא חשוב, אני אומרת את זה בשמם כי זה עניין עובדתי.

מירי נאור אליאס: אני לא חושבת שתהיה על זה מחלוקת.

מירי נאור אליאס: הכללים שהם קבלו בעצם עיקרו מתוכן את כל הדבר הזה.

מירי נאור אליאס: אני לא מכירה אף ערוץ שעשה עד היום איזושהי תוכנית בתוכן פרסומי.

יוליה שמאלוב ברקוביץ': מה קשור?

יוליה שמאלוב ברקוביץ': אנחנו כללים אחרים.

מירי נאור אליאס: אז אני אומרת רק שכרגע לפחות מדובר במוצר שמאוד קשה ליישם אותו.

מירי נאור אליאס: מאוד קשה לקבל מפרסמים שיסכימו לפרסם באופן שבו - - -.

מירי נאור אליאס: אני בטוחה שאתם תעשו כללים אחרים, רק שתבינו שלא מדובר פה במשהו שמחר כולם יתחילו להפציץ את המסך.

מירי נאור אליאס: לצערנו זה לא קורה.

יוליה שמאלוב ברקוביץ': קודם כול, מירי, אי אפשר לדעת, כי בעידן של פרסום שזולג לגוגל ופייסבוק, את לא יודעת אם לא יחליטו דווקא כדי לבדל את עצמם, ללכת לתוכן שיווקי, אז אני לא הייתי לוקחת את מה שאת אומרת כל כך for granted, מה שנקרא.

יוליה שמאלוב ברקוביץ': פשוט אנחנו לא רואים בזה בעיה, בהצעה של האוצר.

יוליה שמאלוב ברקוביץ': אנחנו מבקשים שהסמכות לקבוע כללים תישאר בידי הרשות.

יוליה שמאלוב ברקוביץ': בנושא של הזעירים והייעודיים, לגבי 25% בהתאמה, אין בעיה.

יוליה שמאלוב ברקוביץ': בנושא של הערוץ הזעיר-זעיר, צריך שם להגביר את התוכן השיווקי ל-25% גם אם הפרסום הוא 50%.

אתי בנדלר: אז מה שאת אומרת, שלגבי ערוץ זעיר, בכל מקרה זה לא יעלה על 25% מההכנסות.

יוליה שמאלוב ברקוביץ': כן.

איתן כבל: אוקי.

מירי נאור אליאס: ואולי שהמועצה, תהיה לה סמכות להחליט אחרת.

יוליה שמאלוב ברקוביץ': בגלל זה אנחנו רוצים סמכות למועצה.

מירי נאור אליאס: ואז באמת אפשר יהיה - - -

אתי בנדלר: להגדיל את האחוז.

עמרי בן חורין: גם מהפרסומות, האחוז לא בכללים.

עמרי בן חורין: ה-איך מיישמים את זה, זה כבר היום גם בכללים לפרסומות.

עמרי בן חורין: אותו דבר שיש לפרסומות, אותה הסדרה - - -

איתן כבל: חברים, סליחה.

איתן כבל: אני מסכם את זה.

איתן כבל: אתי, ברוח הדברים, מה שאמרה גם יושבת ראש, עד 10% - - -

אתי בנדלר: עד 10% מההכנסות.

איתן כבל: בדיוק.

אתי בנדלר: ממכירת התוכן השיווקי, ולעניין ערוץ זעיר, עד 25%, נכון?

איתן כבל: כן.

אתי בנדלר: אוקי.

אתי בנדלר: זה דבר אחד.

אתי בנדלר: דבר שני, באותו סעיף שאני קראתי, סעיף 85א שמדבר על הגבלת מכירת זמן שידור, אני רוצה שוב לקרוא את הנוסח שלו, כי אני חושבת שראוי כבר לתקן אותו כפי שהציע האוצר בהצעת החוק, וזה אומר ככה: על אף האמור בסעיף 85, לא ימכור ולא יקצה מורשה לשידורים יותר מ-10% מזמן שידור תשדירי פרסומת ביחידת השידור שלו או בזמן השידורים שלו כהגדרתו בסעיף 48א, לפי העניין.

אתי בנדלר: מאחר שאנחנו פה לא מדברים על יחידת שידור, יחידת שידור הייתה רלוונטית כשהיו שתי חברות ששידרו באותו ערוץ, וההגדרה של זמן שידורים בסעיף 48א נמחקה, אני מציעה לתקן את הנוסח, להתאים אותו לשינויים שנעשו באופן שיהיה כתוב: מורשה לשידורים לא ימכור ולא יקצה יותר מ-10% מזמן שידור תשדירי הפרסומת שלו לאדם אחד.

אתי בנדלר: וגומר.

אתי בנדלר: זה שינוי אחד.

אתי בנדלר: אנחנו נוסיף הגדרה – לעניין זה, זמן שידור תשדירי פרסומת של מורשה לשידורים - משך הזמן שבו מורשה לשידורים משדר תשדירי פרסומת ביממה.

איתן כבל: מה אתה נראה לי מודאג?

אלעד כהן: אתי, את יכולה בבקשה לחזור על ההצעה, מה יבוא במקום "ביחידת השידור?

אלעד כהן: "

במקום הרישא האומרת: צריכים את המילה "ביממה"?

במקום הרישא האומרת: אני לא יודעת.

במקום הרישא האומרת: נדמה לי שזה מיותר, "ביממה".

במקום הרישא האומרת: להשאיר או לא?

קריאה: בלי "יממה".

אתי בנדלר: זה מה שחשבתי.

אתי בנדלר: עכשיו אני רוצה עוד נושא אחד כדי להסדיר את הנושא הזה עד הסוף ואני חוזרת שוב לתוכן פרסומי.

אתי בנדלר: ככל שמדובר בשידורי פרסומת, בסיפא לסעיף קטן (א) נאמר שלא יראו בשיווק משותף של זמן שידור של תשדירי פרסומת הנעשה על ידי תאגיד או על ידי גוף אחר הפועל מטעם בעלי זיכיון לשידורי רדיו לצורך השיווק המשותף בלבד, משום מכירה או הקצאה לאדם אחר אם השיווק האמור נעשה בהתאם לכללים שקבעה המועצה באישור ועדת הכלכלה של הכנסת שהבטיחו את קיום התחרות.

אתי בנדלר: השאלה היא, וכאן אני פונה לנציגי הממשלה, לנציגי הרשות השנייה, האם הסיפא הזאת רלוונטית גם לגבי תוכן פרסומי?

אתי בנדלר: כדי לדעת אם להחיל את זה על תוכן פרסומי או שזה לא רלוונטי.

אופיר ביתן: לא, זה לא קשור.

אתי בנדלר: בסדר, אוקי.

אתי בנדלר: אז אם כך אדוני, התיקונים, אם כך, הם כפי שקראתי, תוך הוספה בסעיף 85א, לתקן כפי שאני קראתי, להוסיף סעיף קטן (ב)(1) שמתייחס להגבלה של התקשרות עם אדם אחד לעניין תוכן פרסומי.

אתי בנדלר: הגבלה לעניין תוכן פרסומי.

אתי בנדלר: הגבלה אחת לגבי ערוצים רגילים והגבלה אחרת לגבי ערוצים זעירים.

אסתי פלדמן: כשאת הערוצים הקטנים לא מזכירים?

אתי בנדלר: זה יהיה 25% בלי אבחנה בתוך הערוצים הזעירים.

איתן כבל: אוקי.

אסתי פלדמן: לטעמי זה מעורר קושי.

יוליה שמאלוב ברקוביץ': שנייה, אדוני היושב ראש, אני רק רוצה נקודה פה.

יוליה שמאלוב ברקוביץ': אנחנו לא יודעים מה קורה בנושא של תוכן שיווקי ברדיו, מה יהיה עם ההחלטה שלנו כרגע, כי יכול להיות שבאיזשהו מקום זה עכשיו יקטין להם את ההכנסות שהם עשו מתוכן שיווקי.

יוליה שמאלוב ברקוביץ': מצד שני, ברדיו אתה צריך יותר לשמור.

יוליה שמאלוב ברקוביץ': השאלה אם לא איכשהו להחריג אותם.

אתי בנדלר: להחריג אותם ממה?

אתי בנדלר: שהם לא יהיו רשאים בכלל לשדר תוכן פרסומי?

יוליה שמאלוב ברקוביץ': לא, לא, הפוך.

יוליה שמאלוב ברקוביץ': אני לא רוצה שההגבלה הזו עכשיו תפגע להם בהכנסות אולי.

קריאה: לבלי הזיכיונות לשידורי רדיו?

אתי בנדלר: עד היום אין להם בכלל תוכן פרסומי.

אתי בנדלר: אני מזכירה שכל התיקון הזה שעכשיו הוועדה מאשרת, יכנס לתוקף רק אחרי שיקבעו בכלל כללים על ידי המועצה.

איתן כבל: אוקי.

יוליה שמאלוב ברקוביץ': אולי לעשות רדיו כמו זעיר, 25%.

איתן כבל: אני לא יודע.

איתן כבל: אתי, אני לא פותח את זה לרדיו.

איתן כבל: גם ככה עשיתי את זה פה בדחילו ורחימו, אז בבקשה.

אסתי פלדמן: אגב, הסעיף הזה חל גם על הרדיו.

יוליה שמאלוב ברקוביץ': אבל השאלה אם לא להתייחס כמו לזעיר?

יוליה שמאלוב ברקוביץ': בגלל ההכנסות שלהם.

יוליה שמאלוב ברקוביץ': ההכנסות שם הם לא כמו בטלוויזיה.

אסתי פלדמן: אני פשוט חושבת שהתייחסות דיפרנציאלית או השתת כלל אחיד לבעלי רישיונות שונים שההתייחסות לגביהם בפרסומות היא שונה, היא בעייתית.

אסתי פלדמן: קצת קשה להצדיק אותה.

אתי בנדלר: אבל ההתייחסות הדיפרנציאלית נעשתה כבר בתיקון שהתקבל.

אסתי פלדמן: נכון, שהם 50% בפרסומות והם 25%, ועכשיו רוצים להחיל עליהם דין אחד לעניין תוכן שיווקי.

אתי בנדלר: נכון, כי תוכן שיווקי זה עדיין מאטריה שונה.

אסתי פלדמן: בסדר, אני רק ציינתי.

איתן כבל: אוקי.

איתן כבל: אני מעלה להצבעה.

איתן כבל: בעד הוספת סעיף קטן (ב)(1) – פה אחד

איתן כבל: מאושר פה אחד.

אילאיל לבנת: הערה קטנה על זה.

איתן כבל: אבל כבר הצבעתי.

אלעד כהן: ב-85א, אתי, הקראת, "אדם אחד".

אלעד כהן: וגומר - - -

אתי בנדלר: במישרין או בעקיפין.

אלעד כהן: נמחק "במישרין או בעקיפין".

אתי בנדלר: לא.

אלעד כהן: לא נמחק?

אתי בנדלר: לא.

איתן כבל: אוקי, תודה.

איתן כבל: אני רק רוצה הערה ליושבת ראש הרשות ואני רוצה להבהיר את זה.

איתן כבל: תראו, בדיון הקודם עלה עניין החדשות, הסיפור של 20 ודומיו, ולא תיקנו.

איתן כבל: לא נמצאה הפלטפורמה באותו זמן לתקן את זה.

איתן כבל: אני מבקש, גבירתי, עד שיובא תיקון, אם בכלל, בתהליך הזה, שאתם תקבעו כללים שיהיו תואמים את רוח ההחלטות שקיבלנו פה.

דבורה קמחי: יש להם הסמכה?

איתן כבל: תשמעי, אני אגיד לך את זה ככה.

איתן כבל: קודם כול, אני חושב, הם הרגולטור.

איתן כבל: בואי נתחיל כך, גבירתי.

איתן כבל: אני רוצה שיגיע השלב שהם יודיעו להם, אין לכם זה.

איתן כבל: הנחת העבודה שלי, אם הכול פה מתקיים כמו שצריך והם הגונים והוגנים, זאת נקודת המוצא השנייה ואני לא רוצה לחשוב אחרת מכך, אז אנחנו פועלים באותו מקום.

איתן כבל: אני סבור שיש להם סמכות לעשות דבר כזה.

איתן כבל: לא כתוב שאסור להם.

ניר שוויקי: כתוב כסימן ד' פרק ד' למיטב זכרוני – לא יחול על שידורי החדשות.

ניר שוויקי: הם יכולים לבחור אם הם משדרים חדשות לפי התוספת השלישית או לפי הסעיפים שכתובים בחוק.

אתי בנדלר: אני רוצה להבין על מה אדוני מדבר.

איתן כבל: על ההערה שאת הערת בזמנו על משך החדשות.

אתי בנדלר: אה, על אורך החדשות.

קריאה: צריכה להיות הסמכה מפורשת.

איתן כבל: כן, אבל אני לא יודע אם אני יכול לעשות עכשיו, במקום בו אנחנו נמצאים ברגע זה, הסמכה מפורשת כזו.

איתן כבל: מה את אומרת?

לאה ורון: לא נראה לי.

לאה ורון: זה לא על סדר היום.

לאה ורון: זו סוגיה עקרונית.

איתן כבל: אוקי, אז אני רק מסב את תשומת הלב שלכם.

איתן כבל: אני אגיד לך משהו, גם אם אין לכם סמכות, אני חושב שמין הראוי שתוציאו מכתב לפחות ברוח הדברים, איך אתם רואים את הדברים ואיך הוועדה ראתה את הדברים, שזה יהיה מונח.

איתן כבל: עוד דבר.

איתן כבל: הנחת העבודה שלי, שאם הכנסת תמשיך גם אחרי הפגרה, אנחנו נצטרך, ואני אומר את זה פה גם לכם כרשות וגם למדינה, להביא את התיקון הנדרש בעניין הזה.

איתן כבל: תודה.

איתן כבל: בואו נעבור לעניין הנוסף.

איתן כבל: יש לנו עוד נקודה, מכתב של איתמר אביטן, חברי, צריך להגיד.

איתן כבל: אתי, את ראית את המכתב?

אתי בנדלר: לא, עכשיו אני - - -

איתן כבל: אז בבקשה, אנא אמרי האם זה מתאפשר.

לאה ורון: איתמר השליך מכך שהדיון נקבע ופורסם לפני 24 שעות, שאפשר גם במהלך הדיון להעלות נושאים ולקוות שאפשר לכלול את זה בסדר היום.

איתן כבל: בסדר.

איתמר אביטן: שלחנו את זה לפני שלוש שעות.

אתי בנדלר: אני רוצה לספר שאיתמר התקשר אלי היום והוא שאל אותי אם אפשר להכניס את הנושא הזה.

אתי בנדלר: אני את המכתב רואה רק עכשיו, אבל אני אמרתי לו שלא ניתן להכניס את זה.

אתי בנדלר: הנושא של זכויות עובדים לא אצל בעלי הרישיון אלא מדבר על גופים שבעלי הרישיון מתקשרים איתם או משהו כזה.

אתי בנדלר: נראה לי שהוא נושא מאוד בעייתי, נושא רוחבי, משום שמדובר כאן בכלל על הבטחת זכויות עובדים.

אתי בנדלר: אפילו המדינה, כשהיא מתקשרת עם קבלן, היא דורשת ממנו תצהיר שהוא שומר על זכויות העובדים, אבל היא עצמה, לא עולה על הדעת שהיא תנהל משא ומתן עם העובדים של גוף קבלני או משהו כזה.

אתי בנדלר: זה נושא מאוד סבוך.

איתמר אביטן: המדינה דווקא כן עושה את זה, למשל עם גופי השמירה.

איתמר אביטן: ההסתדרות מנהלת משא ומתן בטעמם, אז זה לא בדיוק נכון.

אתי בנדלר: איתמר, זה נושא לא טריוויאלי, לא ברור, נושא קשה.

אתי בנדלר: זה נושא שצריכים לדון בו בכובד ראש.

אתי בנדלר: זה לא מתקשר בשום דרך שהיא לנושאים שהועלו כאן.

אתי בנדלר: נכון שגם נושא הערבויות הוא נושא חדש, הנושא שנדון עכשיו לפי בקשת יושבת ראש הרשות השנייה לטלוויזיה ורדיו, אבל הוא מתקשר לנושא של הפחתת הרגולציה והקלה כלכלית על הערוצים, שזה היה בעצם, עבר כחוט השני בכל הנושאים - - -

איתמר אביטן: הפחתת הרגולציה עשויה לפגוע בנו, כי במידה ואתם נותנים עוד 15% לגופי השידור לעשות הפקות בבית ולא נותנים לזה מענה מהצד השני, אתם פוגעים בנו בלי לתת לזה מענה בתוך החוק.

אתי בנדלר: איתמר, אני לא אומרת שהנושא שלך לא ראוי לדיון.

אתי בנדלר: אני אומרת שאי אפשר לעשות אותו במסגרת הדיון עכשיו.

איתן כבל: סליחה, אני רוצה לסכם.

איתן כבל: איתמר גם דיבר איתי ואני אמרתי לו, תראה, אני בעדך, אני גם הולך איתך בעניין הזה.

איתן כבל: אני לא יכול ללכת איתך, אמרתי לך, בעניין הזה.

איתן כבל: כאן לגמרי אני בצד שלך, לא ליד, לא כאילו, לא אולי, לא ממצמץ.

איתן כבל: נתווכח על התכנים, על העניין איך זה צריך להיראות, אבל לגופו של עניין, פה בעניין הזה להעלות את זה כאן, נאמנה עלי דעתה של היועצת המשפטית.

איתן כבל: בשביל זה היא כאן.

אתי בנדלר: אני רוצה לומר לך, במקרה כזה צריכים עמדה מושכלת של כל נציגי הממשלה, משרד המשפטים, משרד האוצר, הגבלים עסקיים.

איתמר אביטן: דרך אגב, זה עבר את הגופים האלה בנושא - - -

איתן כבל: איתמר, חבל.

אתי בנדלר: זה לא עבר.

אתי בנדלר: אני לא יודעת אם זה כתוב ברישיון.

איתמר אביטן: הסעיף עצמו נמצא בתוך הרישיון.

איתן כבל: איתמר, נשמה שלי, תקשיב טוב.

איתן כבל: גם אם אני בצד שלך, אני אעשה את זה רק בדרך המלך.

איתן כבל: אני אומר את זה בצורה הכי מפורשת.

איתן כבל: דווקא בגלל שזה נושא משמעותי וחשוב, כדי שלא יתקף בצורה שמחר, מספיק אחד הערוצים שלא ידע ולא זה.

איתן כבל: אין לי בעיה שגם תפילו את זה, אני רק אומר שאני לא ממליץ לעשות את הלינקג', אבל זה דיון אחר.

איתן כבל: מה שאתה אומר, אני לא יכול להעלות אותו גם אם אני תומך בך ובעמדתך ב-100%, ואתה צודק מבחינתי.

איתן כבל: כן, גבירתי.

יוליה שמאלוב ברקוביץ': אני רוצה בבקשה להתייחס לנושא גם מה שאתה אמרת, ממש במשפט אחד.

יוליה שמאלוב ברקוביץ': קודם כול, אנחנו כרשות מאמינים, אני אישית, אני לא רוצה להגיד רשות.

יוליה שמאלוב ברקוביץ': אני אישית מאמינה שאיפה שאין ערכים, באים חוקים.

יוליה שמאלוב ברקוביץ': אתה אמרת לפני כמה זמן שבמידה וההנחה היא שאנחנו הוגנים, אז יש לפעמים דברים גם שהם הוגנות שלא חייבת להיות בחוק.

יוליה שמאלוב ברקוביץ': קודם כול אני מסכימה עם איתמר.

יוליה שמאלוב ברקוביץ': אני חושבת שברגע שמורידים את הרגולציה, צריך לתת כתף יותר גדולה לכל נושא של זכויות העובדים.

יוליה שמאלוב ברקוביץ': אני יכולה רק להגיד פה שאני רואה את זה איתו עין בעין וככל שאני יכולה, על אף שאין לי הסכמה, למרות שזה כתוב ברישיונות, להיות בעמדה של לראות איך אנחנו בכל מקרה מביאים את אותם הגופים המשדרים לטובת העובדים, אני אומרת את זה כאן לפרוטוקול, אנחנו נעשה את המקסימום שאנחנו יכולים וכמובן שאנחנו מאוד נשמח שאתה תקדם חקיקה בנושא.

איתן כבל: אוקי.

איתן כבל: אני רק מודיע לך שבכוונתי להביא את זה מייד אחרי - - - , להביא את זה לדיון פה.

יוליה שמאלוב ברקוביץ': מעולה.

יוליה שמאלוב ברקוביץ': אנחנו איתך.

איתן כבל: כן, גבירתי, יושבת ראש הרשות, ביקשת שנתכנס פה.

יוליה שמאלוב ברקוביץ': כן.

יוליה שמאלוב ברקוביץ': אנחנו דיברנו הרבה מאוד פה על דה-רגולציה, ורגולציה באופן כללי היא לא מילה באמת גסה.

יוליה שמאלוב ברקוביץ': אתה יודע שעשיתי אני אישית כל הזמן את האבחנה בין דה-רגולציה כלכלית לבין דה-רגולציה ערכית.

יוליה שמאלוב ברקוביץ': ישנם פה כמה סעיפים שלצערי הרב מבחינה כלכלית, בסופו של דבר גם אם יש איזה שהן הפחתות או איזה שהן הבנות כלפי הגופים המשדרים, אנחנו רואים שזה בסופו של דבר לטובת הציבור, כי אנחנו רוצים שכולם יתקיימו ויצליחו להביא תוצרת ישראלית, מקומית, יצירה ישראלית לציבור הצופים במדינת ישראל.

יוליה שמאלוב ברקוביץ': יש נושא אחד שאנחנו העלינו אותו כמה פעמים.

יוליה שמאלוב ברקוביץ': לצערי הרב זה איכשהו גם חמק מידה של ועדת קיש וגם פה בחוק ההסדרים לא הצלחנו, ובגלל זה ביקשנו לכנס בכל מקרה את הוועדה.

יוליה שמאלוב ברקוביץ': אני רוצה להודות לך מקרב לב שאתה מבין.

איתן כבל: אני עוד לא מבין.

יוליה שמאלוב ברקוביץ': אבל עצם העובדה שאתה הסכמת על אף שהיה ברור שחוק ההסדרים סיים את התהליך אצלך, אני חושבת שצריך לתת לך פה את המחמאות, ואני לא יודעת עדיין לאן אנחנו נגיע עם ההצבעה כרגע.

יוליה שמאלוב ברקוביץ': אנחנו מבקשים להשאיר בידנו סמכות לטפל בנושא הערבויות.

יוליה שמאלוב ברקוביץ': בידנו, זה בידי המועצה, סמכות לטפל בנושא הערבויות שנמצאים ברשות השנייה עבור אי קיום מחויבויות התוכן מתקופת הזיכיון, שעל פניו כמו שאומרת היועצת המשפטית לוועדה, היה תנאי לקבלת הרישיון של הערוצים, שבעצם מחייב אותם לעמוד בכל המחויבויות שלא עמדו בהן בתקופת הזיכיון.

יוליה שמאלוב ברקוביץ': נכון להיום החקיקה מגבילה בכלל את מועצת הרשות השנייה לטפל בנושא.

יוליה שמאלוב ברקוביץ': אנחנו מבקשים לאפשר להביא את הנושא לדיון במועצה, וביחס למצב שאנחנו נמצאים היום אחרי הפיצול, לראות האם יש הצדקה באמת לנושא הזה, האם צריך להפחית, האם צריך להשאיר, האם צריך להוריד לגמרי.

יוליה שמאלוב ברקוביץ': אני לא יודעת, אבל אנחנו מבקשים את הסמכות לידיה של המועצה.

יוליה שמאלוב ברקוביץ': אני חושבת שזה יכול להיות עוד תהליך חשוב מאוד בדה-רגולציה.

איתן כבל: יוליה, העניין ברור.

איתן כבל: אני רוצה להבין דבר אחד לפני שאני פותח את זה.

איתן כבל: איך אישור של הבקשה הזו עלול לפגוע ביצירה הישראלית?

יוליה שמאלוב ברקוביץ': קודם כול אני חושבת, מאחר ואנחנו לא יודעים מה תהיה החלטת המועצה, אז אני אפילו לא יכולה להתייחס לנקודה שלך.

יוליה שמאלוב ברקוביץ': דבר שני, אני אומרת לכם שיש את הסוגה העילית שאנחנו לא מתקדמים.

איתן כבל: גבירתי יושבת ראש המועצה, אני אומר לך את זה כך בצורה מאוד ברורה.

איתן כבל: אם אני לא אשתכנע, אני אומר את זה פה בצורה הכי ברורה, בלי קשר לסעיף הראשון, שהאישור של הבקשה שלך, או אם יש חשש, והיית פה כשדנו בכבלים והלוויין ולא ידעו הגורמים לומר לי על אדני ברזל, שלא תהיה פגיעה ביצירה הישראלית, כמו בעניין ההוא, אותו דבר כאן, אני לא אאשר את זה.

איתן כבל: אני אומר את זה בצורה הכי ברורה.

איתן כבל: אומר את זה לא ליד, לא כאילו, לא תשמע, אני מתנצלת, לא ידעתי, אני חשבתי ככה, לא היה לי רוב במועצה, התאמצתי.

איתן כבל: אין.

איתן כבל: אם יש ולו החשש הקל ביותר, אני לא שם, ואני אומר את זה ללא קשר עכשיו שאיתמר פה זרק.

איתן כבל: מוסיף על העניין הזה.

אילאיל לבנת: אדוני, שוק היצירה והגופים המשדרים הם לא שני צדדים של מתרס, הם שוק אחד שאלה לא יכולים לחיות בלי אלה ואלה לא יכולים לחיות בלי אלה.

אילאיל לבנת: לצערי, ואני מדברת בשם "רשת", אבל אני לא חושבת שמצבם של הגופים האחרים שונה בהרבה.

אילאיל לבנת: לצערי נטל הערבויות שרובץ היום על הכתפיים שלנו מפריע לנו בעבודה היום-יומית שלנו.

אילאיל לבנת: פשוט מפריע.

אילאיל לבנת: העבודה היום-יומית שלנו הוא לשלם יותר מהר לעובדים של איתמר.

אילאיל לבנת: העבודה היום-יומית שלנו היא להזמין עוד ועוד הפקות ועבודות.

אילאיל לבנת: כרגע, כשאנחנו לא רואים את האופק בגלל מצב כלכלי שאליו אנחנו נקלעים, לא יכול להיות שעשרות המיליונים שאני מנועה מלנקוב אותם בסכום מדויק, יהיו משותקים.

אילאיל לבנת: זה נתון אחד, שאנחנו אותו צד לאותו המטבע.

אילאיל לבנת: אנחנו לא שני צדדים.

אילאיל לבנת: הדבר השני הוא שאם אנחנו נקרוס, הם הראשונים שיפגעו מכך.

אילאיל לבנת: הדבר השלישי, אנחנו לא באים, דף חלק כרגע, לא בפני הרגולטור ולא בפני חדר הוועדה הזו.

אילאיל לבנת: אנחנו זכיינית לשעבר של 20 שנה, ששקל אחד לא חולק לה מהערבויות בגין בעיות של תוכן.

איתן כבל: אילאיל, אני מבין את כל אשר את אומרת.

איתן כבל: אני גם לא מוצא סיבה לחלוק עליך.

איתן כבל: אני מבין את זה.

איתן כבל: בגלל זה גם אני פה.

איתן כבל: אני לא חושב שהיו רבים שהיו באים.

אילאיל לבנת: תודה רבה.

אילאיל לבנת: זה מוערך ביותר.

איתן כבל: לא עשיתי את כל הדרך הזו כדי באמת שמישהו יאמר לי תודה, אלא אני עושה את זה כי אני באמת סבור שהדברים האלה חשובים.

איתן כבל: שוב, אני עדיין מצפה ממך, הרי ברור לי, אם לא תהיו תלויים אחד בשני, תהיו תלויים אחד ליד השני.

איתן כבל: אין ויכוח, אין מחלוקת.

איתן כבל: זה ברור, זה מזין את זה.

איתן כבל: בלי עובדים אין הנהלה.

איתן כבל: באין הנהלה, אין עובדים.

איתן כבל: אני לא יכול במילים גדולות רק להיאחז.

איתן כבל: אני לא יכול, אילאיל, כי מה העניין?

איתן כבל: עברנו את כל הדרך.

איתן כבל: הם חטפו בוועדת קיש את אשר חטפו.

איתן כבל: בכוחותיי הדלים הצלחתי עוד קצת לעצור את השטף, ובשורה התחתונה ככה אגב, לא מתוך כוונה, אני עלול למצוא את עצמי מיטיב אתכם, ואני רוצה להיטיב, אבל שאני פתאום גורם להם חס וחלילה לנזק.

איתן כבל: ממשלה.

עופר רז דרור: אני אתחיל בעמדה המקצועית של משרד התקשורת, וזיו ישלים אותי קצת בעמדה המשפטית שלנו בנושא.

עופר רז דרור: עופר רז דרור, אני סמנכ"ל כלכלה במשרד התקשורת.

עופר רז דרור: ראשית, הנושא קפץ לפתחינו בלוח זמנים מאוד קצר ואני חייב לציין שאין בידינו את כל הנתונים לתת פה עמדה מקצועית חד משמעית, אבל מה שכן יכולנו לעשות בזמן הקצר הזה, אז אני גם אתן לכם איזושהי תמונת רקע על הערבויות ואחר כך אני אדבר ספציפית על הנושא הזה.

איתן כבל: יקירי, אני יכול לבקש בקשה?

עופר רז דרור: כן.

איתן כבל: תשמע, אני לא בענייני חפירות.

איתן כבל: אל תתחיל לעשות לי סיפור דרך, כשהטורקים הגיעו, הצלבנים כבר עזבו.

איתן כבל: אני צריך לדעת פשוט מאוד בעברית מדוברת האם משרד התקשורת אומר לי, חבר הכנסת כבל, יושב ראש ועדת הכלכלה, מבחינתנו אין מניעה שתאשר את העניין הזה.

איתן כבל: זה מה שאני מבקש.

עופר רז דרור: אז ככה, אנחנו לא חושבים שהערבויות הם כלי מושלם למטרה שלשמה שמו אותם פה.

עופר רז דרור: אנחנו חושבים שאגב, אם לרשות היה עיצומים, היה אפשר להפחית את הערבויות האלה ולהקל על המשקולת שהם שמים על השוק, אני חושב שזו הייתה דרך טובה לנהל את השוק הזה, להבא, לקדנציה הבאה.

עופר רז דרור: אם אנחנו מסתכלים על הערבויות ששמו על החובות האלה לעומת ערבויות אחרות שמשרד התקשורת שם או שהרשות שמה, הן נראות מוגזמות, כלומר שקל על שקל פה לעומת הרבה פחות בדברים אחרים, כשאנחנו עושים את האבחנה ההשוואתית הזאת, זה נראה יוצא דופן.

עופר רז דרור: זה אני חייב להגיד בצורה הכי ישירה.

עופר רז דרור: בנוסף, אנחנו גם חושבים שזה סביר שתהיה לרגולטור גמישות בקביעת אופן הערבויות האלה, היקפם וגם האופי שלהם, ושהגמישויות האלה צריכות להיות דומות לגמישויות שיש לרגולטור בערבויות הרגילות שלו.

איתן כבל: אז מה, כאילו אתה אומר, תחליט לבד, העיקר אמרתי?

עופר רז דרור: לא.

ניר שוויקי: אני חושב שהוא אמר - - -

איתן כבל: תקשיב, אדוני המנכ"ל, שוויקי, זה שאתה צריך לפרשן אותו בחייו, ממרחק כזה - - -

עופר רז דרור: הייתי צריך להתחיל מהשורה התחתונה.

עופר רז דרור: אני אסיים ואני מקווה שאני אהיה ברור, ואם לא, תפרשן אותי.

עופר רז דרור: אנחנו סבורים שצריכות להיות גמישויות לרשות בנושא הזה כפי שיש לה בערבות הרגילה.

איתן כבל: ההצעה שמונחת כאן לפנינו כפי שתיכף תעלה אותה שוב יושב ראש הרשות, היא מקובלת עליכם?

איתן כבל: אם אתה היית צריך להצביע, היית מצביע בעד?

עופר רז דרור: אז אני חושב שהנוסח צריך להיות שונה, והוא צריך להיות כפי שאמרתי.

איתן כבל: מה זה, עינויים אני מענה אותך?

עופר רז דרור: אמרתי לך, לא.

עופר רז דרור: אמרתי לך מה כן.

עופר רז דרור: לרשות יש גמישות מסוימת כפי שקבוע בחוק.

עופר רז דרור: היא צריכה להיות דומה.

איתן כבל: עכשיו ברצינות.

איתן כבל: אתה אומר לי, מבחינתי זה מתאפשר בניסוח אחר.

עופר רז דרור: כן.

איתן כבל: אסתי, בבקשה.

אסתי פלדמן: מבחינתנו, גם אנחנו לא הצלחנו, זה עומרי יגיד גם, לבחון את זה באופן מקצועי רחב.

אסתי פלדמן: אנחנו לא מתנגדים באופן עקרוני לתיקונים בסעיף.

אסתי פלדמן: חשוב רק להדגיש שזה צריך להיות אפקטיבי.

איתן כבל: אוקי.

עמרי בן חורין: עמרי בן חורין, אגף תקציבים, משרד האוצר.

עמרי בן חורין: טרם הדיון לא הצלחנו לקבל את כל הנתונים שסברנו שדרושים לנו כדי לבחון את זה, לקבל את ההחלטה.

עמרי בן חורין: לצערנו אנחנו לא יכולים בשלב הזה לסייע לוועדה ולהמליץ לה האם לכאן או לכאן.

איתן כבל: אוקי.

איתן כבל: בבקשה.

דבורה קמחי: כפי שכולם יודעים פה, ערוץ 10 בילה הרבה בוועדה הזאת בהרבה תיקוני חקיקה שסייעו לו.

דבורה קמחי: אני רוצה להזכיר שבכל תיקון חקיקה שסייעו בדבר מה לערוץ 10, תמיד היו זכייניות ערוץ 2 שקיבלו הטבות מקבילות, בין אם זה הארכות זיכיון, בין אם זה מיקוד רגולציה, בין אם זה פריסת מחויבויות סוגה עילית וכיוצא בזה.

דבורה קמחי: עכשיו יצאנו לדרך, שלושתנו ביחד, כל אחד באפיק שונה, כש"קשת" ו"רשת", יש להן הטבה כלכלית של 50 מיליון שקל בשנה לכל אחת מהן, ואחזקה משותפת של חברת החדשות, שלוש שנים.

דבורה קמחי: "קשת" ו"רשת" עדיין לא נדרשו לשלם לא עבור הנכסים הלא מוחשיים של חברת החדשות ולא עבור הארכת הזיכיון האחרונה שלה.

דבורה קמחי: ערוץ 10 נדרש לשלם דקה לפני קבלת הרישיון.

דבורה קמחי: יחד עם זאת, ככל שאדוני יחליט לאשר את בקשת הרשות, אנחנו לא נתנגד.

דבורה קמחי: אנחנו נבקש שהרשות השנייה תתחשב בכל הנתונים שאמרתי עכשיו על מנת להשוות את מצבו הכלכלי של ערוץ 10 מבחינת התנאים הכלכליים שערוץ 10 פועל, לאלה של "קשת" ורשת".

איתן כבל: אוקי.

איתן כבל: יש עוד מישהו פה שרוצה?

איתן כבל: איתמר, בבקשה.

איתמר אביטן: תראה, מבחינת מחויבות העבר, היה ניסיון לעשות על זה דיון בפעם הקודמת וכמובן שאנחנו מתנגדים, כי חלק מהדברים בקיש, דובר איתנו ואמרו לנו, תשמעו, יש לכם חמש-שש שנים מחויבויות עבר, אתם צריכים להיות פחות היסטריים.

איתמר אביטן: אני לא מצליח להבין למה מישהו בא ואומר שזה יכול להיות הגיוני שאת הערבויות לחובות העבר, בואו תפחיתו לי.

איתמר אביטן: הרי אנחנו לא יודעים מה בסופו של דבר המועצה תחליט, ופה הסכנה.

איתמר אביטן: בואו ניקח, ערוץ ייסגר או יתאחד או תהיה עוד איזו חקיקה או לא יודע מה, כל הערבויות למחויבויות האלה קורסת מתחת לרגליים.

איתמר אביטן: הרי מה בסופו של דבר רשום פה?

איתמר אביטן: רשום פה ערבויות על הסכומים כנדרש.

איתמר אביטן: זה מה שרשום, ולא שמישהו יכול לבוא ולהחליט או איזו מועצה יכולה להחליט.

איתמר אביטן: יש פה עניינים כלכליים.

איתמר אביטן: אנחנו רואים שמשרד האוצר לא יודע לתת את העמדה בעניין הזה.

איתמר אביטן: אי אפשר לעשות את הדיונים האלה על עשרות מיליונים בצורה כזאת.

איתמר אביטן: כבוד היושב ראש, אני יכול לבוא ולהגיד אם זה מסכן אותי מאוד או לא?

איתמר אביטן: אני אקח כלכלן.

איתמר אביטן: אני לא יודע את הסכומים.

איתמר אביטן: אני יודע שיש חובות עבר בעשרות מיליונים שצריכים לממש אותם.

איתמר אביטן: הם קיבלו רישיון, זאת אומרת זה לא משהו חדש, זה לא שהם סוחבים איתם את זה שנים.

איתמר אביטן: הם ידעו בדיוק.

איתמר אביטן: הם ביקשו את זה אז.

איתמר אביטן: יש פה המון השתלשלויות שבאמת אני אגיד, לבוא ולהעלות את הדברים האלה כיום זה - - -

יוליה שמאלוב ברקוביץ': אני יכולה לדבר?

איתן כבל: יוליה, שנייה.

יוליה שמאלוב ברקוביץ': עד שהוא דיבר אני הייתי רגועה.

יוליה שמאלוב ברקוביץ': עכשיו אני כבר ממש מתעצבנת.

איתן כבל: אני מנסה למצות את התהליך.

איתן כבל: אני ברשותך רק רוצה לומר לך את הדבר הבא.

איתן כבל: תראי, הרי מה הפחד?

איתן כבל: שייצא שכרי בהפסדי.

איתן כבל: אני רוצה לומר לך שתי נקודות.

איתן כבל: קודם כול, הגיע הזמן שתיתנו לנו תשובה ברורה לגבי ערוץ 10.

איתן כבל: בעד?

איתן כבל: בעד.

איתן כבל: נגד?

איתן כבל: נגד, אבל אני רוצה אמירה.

יוליה שמאלוב ברקוביץ': איזו?

איתן כבל: מה שדבורה מעלה לגבי ה-50 מיליון חדשות.

יוליה שמאלוב ברקוביץ': אוקי.

איתן כבל: את האמת, לי אין עמדה חלוטה בשאלה הזאת, אבל זה עולה פעם אחר פעם ולא שמעתי מישהו עולה פה על השולחן ואומר, לא - - - אחד.

איתן כבל: נקודה שנייה שאני מבקש, אני כבר מפחד מכם יותר מאשר בעניין הזה.

איתן כבל: אני לא יודע מה יגיע למועצה.

איתן כבל: אני רוצה לעזור.

איתן כבל: אם אני לא רואה בכלל פה שאני הולך על אדני ברזל, אני כבר אומר לך, חבל על הזמן.

איתן כבל: אתי רצתה לומר כמה מילים ואת תסכמי.

אתי בנדלר: אני רציתי להפנות את תשומת הלב למספר דברים.

אתי בנדלר: קודם כול, אני לא רואה עדיין נוסח שהוועדה התבקשה לאשר, אבל מהמכתב של יושבת ראש המועצה עולה שהיא מבקשת להמיר את המילים "ערבות בנקאית" במילים "בטוחות", ואני מבינה שמדובר מבחינתך שהמועצה תקבע איזה בטוחות, שזה יכול להיות ערבות בנקאית, או הזכרת כתבי התחייבות, שאני לא יודעת מה הם כתבי התחייבות.

אתי בנדלר: אני רוצה לומר שפשוט בדקתי הבוקר בחוק הרשות השנייה.

אתי בנדלר: המקום היחידי שמוזכר "בטוחות", למשל בסעיף 33א - - - מדובר על מתן רישיון לשידורי טלוויזיה למבקש רישיון, אז בפסקה א(2) נאמר:

אתי בנדלר: המבקש יפקיד בידי הרשות בטוחות, בין השאר כמפורט להלן בהתאם לכללים שקבעה המועצה, ואז מפורטים.

אתי בנדלר: מה זה הבטוחות?

אתי בנדלר: זו ערבות בנקאית אוטונומית להבטחת מילוי ההוראות לפי חוק זה, כללי המועצה ותנאי הרישיון.

אתי בנדלר: ב.

אתי בנדלר: ערבות בנקאית אוטונומית או פיקדון להבטחת הוצאות.

אתי בנדלר: וגומר.

אתי בנדלר: גם בסעיף 33ב, כשנאמר שהמועצה רשאית לקבוע כללים, הוראות בעניינים אלה, הוראות לעניין הבטוחות שעל המבקש להפקיד לפי סעיף של 33א(2) לרבות תחומיהם, מועדי הפקדתם ודרכי מימושם.

אתי בנדלר: דהיינו, שיקול הדעת שניתן למועצה, אם לא פספסתי משהו ותקנו אותי אם אני טועה, מדובר על ערבויות בנקאיות אוטונומיות או פיקדונות.

אתי בנדלר: את גובה הערבויות וכו' הרשות רשאית לקבוע.

אתי בנדלר: זה דבר אחד.

אתי בנדלר: דבר שני, אני רוצה לומר שבכל זאת יש הבדל שצריכים לקחת אותו בחשבון, בין ערבויות להבטחת התחייבות עתידיות לבין הערבויות שעליהן מדובר במקרה הזה, שהן ניתנו אחרי שכבר נקבע שיש הפרשי הכנסה ויש מחויבות ברורה לבצע הפקות מסוימות או שיש הפרות שהערבויות ניתנו לשם הבטחת מימושן של אותן הפרות, ככה שבכל זאת מדובר במאטריה קצת שונה.

אתי בנדלר: אחרי שאמרתי את כל מה שאמרתי, אני עדיין מבינה שיש כאן בעיה אמיתית שמחפשים את הדרך לפתור אותה.

אתי בנדלר: אני רק חושבת שהפתרון צריך להיות כזה ש-א', ידבר על ערבויות או על פיקדונות ולא על סוגי בטוחות שאינני יודעת מה הן, זה דבר אחד, כדי לא ליצור כאן תקדים אם אכן מדובר בתקדים, ושוב אני קוראת לכם לתקן אותי אם פספסתי איזושהי הוראה בחוק הרשות השנייה.

אתי בנדלר: זה דבר אחד.

אתי בנדלר: דבר שני, זה ברור, וכאן אני יוצאת מתוך הנחה שהרשות המנהלית, דהיינו הרשות השנייה, אם וכאשר תידרש לעניין, אכן יהיו בפניה כל הנתונים הנדרשים לצורך קבלת החלטה כדי שההחלטה באמת תעמוד על רגליים יציבות ומוצקות ולא סתם מתן הטבה.

איתן כבל: אוקי, תודה.

איתן כבל: בבקשה, יוליה.

יוליה שמאלוב ברקוביץ': אדוני היושב ראש, בהתחלה כששאלת אותי את השאלה, קצת נלחצתי, אני חייבת להגיד לך.

יוליה שמאלוב ברקוביץ': ביקשת ממני לרגע להפוך להיות לנביאה, וזו לא התכונה שאני יודעת.

יוליה שמאלוב ברקוביץ': אני מכירה את התכונה הזו אצלי, אבל לא חושבת שהייתי מתחייבת עליה פה בוועדת הכלכלה, ואל תקפוץ בבקשה, כי אני הולכת להגיד משהו שקצת מקפיץ אותך, אבל זה מאוד חשוב.

יוליה שמאלוב ברקוביץ': קודם כול, הדבר היחיד היום שעומד על אדני ברזל זה כל אותם אתרי אינטרנט, שכמו שדיברתי אתמול, יש זליגת הפרסום כל הזמן, זליגת הפרסום אליו ושימוש ללא שום רגולציה בחומרים שנעשים על ידי הגופים המשודרים, כאשר יש להם מחויבויות מאוד גדולות ויש פה משהו שעומד על אדני ברזל ומשתמש בזה חופשי ואין שם שום רגולציה.

יוליה שמאלוב ברקוביץ': היום כשאתה שואל אותי על היוצרים, שאנחנו, אני רוצה להגיד את זה לפרוטוקול, חד משמעית בעד היצירה הישראלית, ונלחמנו פה קשות בקיש וגם בחוק ההסדרים לא לפגוע בהם, אבל אני חייבת להגיד לך שהם כרגע נמצאים לא על אדני ברזל.

יוליה שמאלוב ברקוביץ': היצירה הישראלית נמצאת כרגע על עלה נידף, כי שלושת הגופים המשדרים היום נמצאים בסיטואציה כל כך לא פשוטה אחרי הפיצול, שאני מאוד חוששת שעם כל הדה-רגולציה שלא נעשתה באמת לא בקיש ולא בחוק ההסדרים, מחר לאותם היוצרים לא יהיה מקום ובית להביא את היצירה שלהם.

יוליה שמאלוב ברקוביץ': יותר מזה אני אגיד לך, הייתה לי אתמול שיחה עם איתמר ואני מאוד כעסתי ואני רוצה להגיד את זה פה.

יוליה שמאלוב ברקוביץ': כשאמרתי לו, איתמר, אתה דואג לעובדים ואני דואגת לעובדים שלך, אבל מחר כש"קשת" ו"רשת" וערוץ 10 יצטרכו לפטר את העובדים שלהם בגלל שאתם עושים לחץ מאוד כבד, זה אכפת לך?

יוליה שמאלוב ברקוביץ': ואני לא רוצה להגיד לך מה הוא ענה.

יוליה שמאלוב ברקוביץ': אני עניתי לו, איתמר, העובדים שלך והעובדים של "קשת" ו"רשת" וערוץ 10 וערוץ 20 וכל הערוצים שהיום עוברים אלינו, הם עובדים לא פחות חשובים לי ממה שאתה נלחם עליהם, אז מה שאני אומרת, אדוני היושב ראש, כל מה שאנחנו מבקשים זה להעביר את הסמכות הזאת לידי מועצת הרשות השנייה כדי להחליט מה קורה.

יוליה שמאלוב ברקוביץ': אין בכוונתנו לבוא ולפגוע ולהקטין את המחויבויות שלהם.

יוליה שמאלוב ברקוביץ': עם זאת, אני חייבת לומר שכשאני יודעת שישנם עשרות מיליוני שקלים סגורים שעליהם הם משלמים ריביות מטורפות, שהכסף של הריביות האלה יכול היה לחזור למסך לטובת אותם היוצרים, אני לא מבינה איפה אנחנו נמצאים בעידן המאה ה-21 בדה-רגולציה כלכלית, לא ערכית, אני חוזרת על זה, שעשינו.

יוליה שמאלוב ברקוביץ': בעצם אני אומרת לכם, כל החוקים שיש פה, לא ראיתי שום דבר שבאמת מנסה לאזן בין היצירה הישראלית לבין הגופים המשדרים, ואני מאוד מבקשת ממך להצביע לטובת הסעיף הזה ולתת לנו את הסמכות.

יוליה שמאלוב ברקוביץ': אני חושבת שיוצרים כבר הכירו לפחות בתקופה שאני נמצאת פה, שאנחנו דואגים מאוד להם.

יוליה שמאלוב ברקוביץ': נחתם הסכם ראשון בין אקט לבין "קשת" בעקבות ההתערבות של הרשות השנייה, על אף שאנחנו לא אמורים לעשות את זה, על תנאי העסקה.

יוליה שמאלוב ברקוביץ': אני מאוד מקווה שההסכמים האלה יחתמו גם עם "רשת", גם עם ערוץ 10, אבל אנחנו צריכים לתת להם אוויר לנשימה.

יוליה שמאלוב ברקוביץ': אנחנו צריכים לתת להם את האפשרות שהם יוכלו לשרוד כדי לסגור את ההסכמים האלה עם העובדים, ולכן אני אומרת לך, אדון איתמר, ולמכתבים שאתה כותב.

יוליה שמאלוב ברקוביץ': אתם לא היחידים שהיצירה הישראלית מעניינת אותם.

יוליה שמאלוב ברקוביץ': גם אותנו היא מעניינת.

יוליה שמאלוב ברקוביץ': גם את הגופים המשדרים היא מעניינת, גם את כבלים ולוויין היא מעניינת.

יוליה שמאלוב ברקוביץ': היה פה ויכוח קשה מאוד על הורדה של תוצרת מקומית.

יוליה שמאלוב ברקוביץ': אנחנו לא מדברים רק על סוגה עילית.

יוליה שמאלוב ברקוביץ': גם כשאנחנו מדברים על תוכניות מיוחדות שלא כולן מתים עליהם, על הריאליטי, עדיין מדובר על עובדים ישראלים שמקבלים משכורת ופרנסה למשפחה שלהם, וזה מה שאנחנו מנסים לעשות, איזון בין צרכי הגופים המשדרים לבין האינטרס הציבורי לבין היצירה הישראלית.

יוליה שמאלוב ברקוביץ': זה מה שביקשנו ולכן אנחנו מבקשים ממך להצביע.

יוליה שמאלוב ברקוביץ': תודה רבה.

איתן כבל: תודה.

איתמר אביטן: כבוד היושב ראש, אני רוצה רק להגיב כי נאמרו דברים לגביי.

אילאיל לבנת: לפני שהוא מגיב, גם לי יש מה לומר, אבל אני לא בענייני התנגחות.

איתן כבל: כן, אילאיל.

אילאיל לבנת: קודם כול, לכבוד היועצת המשפטית - - -

אתי בנדלר: בלי "כבוד".

אילאיל לבנת: יום האישה הבינלאומי, אני צריכה לכבד אותך.

אתי בנדלר: תודה, גבירתי.

אילאיל לבנת: נתחיל ממש רק רגע איך אנחנו רואים משפטית את המצב, סליחה אדוני יושב ראש הוועדה אם אנחנו מלאים, אבל רק רגע.

אילאיל לבנת: אנחנו מחזיקים ביד בכלל חוות דעת משפטית שסוברת שהסעיף הזה ממילא נותן סמכות למועצה לקבוע את גובה הערבויות מאחר וכך זה תמיד עבד.

אילאיל לבנת: הערבויות האלה, מקורם אמנם בחקיקה בסעיף המדובר, אולם את גובה הערבויות תמיד קבעה המועצה, וכפי שהיא קבעה את גובה הערבויות טרום המעבר שלנו לרישיון, כך היא יכולה היום לשנות את גובה הערבות הזו.

אילאיל לבנת: זה קודם כול.

אילאיל לבנת: יחד עם זאת, אנחנו בוודי מברכים על ניסיון התיקון הזה, אם מישהו מרגיש שהוא צריך בשבילו חידוד כדי ללכת על קרקע בטוחה.

אילאיל לבנת: הסוגים של הבטוחות הקיימים, אני לא בטוחה, אתי, שאת הזכרת בכלל את כללי הבטוחות שעל פיהן בעצם אנחנו עברנו רישיון, וכללי הבטוחות שם, אחרי ערבויות בנקאיות קיימים גם מכתבי נוחות מאת הבעלים שלנו וכתבי ערבות מאת הבעלים שלנו, שאני חייבת לומר שזה איזשהו מוצר שפגשנו אותו לראשונה לפני חודשים אחדים.

אילאיל לבנת: אני רק אומר שגם הוא שמצוי בידי סמכות מועצת הרשות, גם הוא מבחינת הבעלים שלנו בבחינת כסף שמוקפא לטובת המדינה, וזה אדוני, מבחינת ניהול הסיכונים שאתה בסופו של יום מתבקש לעשות כאן, צריך לקחת בחשבון שכל שקל, ובין אם שוכב כערבות בנקאית אוטונומית ובין אם הוא נמצא במכתב מאת בעלי המניות שלי, הוא שקל שמאחוריו עומדים אנשים רציניים שמתייחסים אליו בכובד ראש.

אילאיל לבנת: אני בדרך כלל לא נוהגת לעשות זאת, אבל אני אגיד כאן לפרוטוקול, אנחנו לפני שבועיים, נציגי "רשת", בכירי "רשת", לרבות יושב ראש "רשת" נפגשו עם כבוד שר האוצר, עם הרבה מאוד אנשים ממשרדו.

אילאיל לבנת: בין היתר עלה הנושא הזה.

אילאיל לבנת: אני חייבת להגיד ששר האוצר בעצמו הביע בין פליאה לתדהמה שעדיין עשרות מיליוני שקלים מופקדים לטובת המדינה סביב הסוגיה הזו, כך שעם כל הכבוד לאיתמר שמגיע היום ודואג למי שהוא דואג ומנסה לנפנף באיזה דגל, לפיו בחמש דקות מבקשים להעביר משהו, אני נורא מבקשת מכבודו לא לאפשר לטיעונים פופוליסטים כאלה להשפיע על ההחלטה כאן.

אילאיל לבנת: זה לא מאתמול, זה לא משלשום.

אילאיל לבנת: מכתבים שלנו בדבר הכובד של הערבויות מונחים בפני כל מי שנוגע בדבר.

אילאיל לבנת: אני לא יודעת כמה עצים אנחנו השחתנו על הבקשות הללו ועל ההסברים הללו.

אילאיל לבנת: לא יתכן, עם כל הכבוד לאוכלוסייה שאיתמר מייצג, שהוא יספר שזה עובר היום בחמש דקות.

אילאיל לבנת: לא.

אילאיל לבנת: שר האוצר, עם כל העמדה המגומגמת קצת שהושמעה פה, אמר בעצמו, ערבויות נועדו לנהל סיכונים.

איתן כבל: השיחה בין השר לבינם התנתקה באמצע, בגלל זה יצא מגומגם.

אילאיל לבנת: זה מאוד מצער.

יוליה שמאלוב ברקוביץ': אדוני היושב ראש, נקודה אחת אתה ביקשת לגבי החדשות, לגבי ערוץ 10, ואתה אמרת שאף אחד עוד לא יצא ולא דיבר על זה.

יוליה שמאלוב ברקוביץ': אני יוצאת פה בריש גלי ואומרת את זה לא רק לוועדה, אני אמרתי את זה גם ל"קשת", גם ל"רשת", גם לאבי וייס, מנכ"ל ועורך ראשי של החדשות, וגם לגולן יוחפז וגם ליוסי ורשבסקי.

יוליה שמאלוב ברקוביץ': פיצול שנעשה במדינת ישראל ללא פיצול החדשות, לא נעשה באמת.

יוליה שמאלוב ברקוביץ': מה שאנחנו פיצלנו זה את הריאליטי.

יוליה שמאלוב ברקוביץ': החדשות שלא מפוצלות, מעבר למה שדיברה כבודה לכבוד יום האישה, עורכת דין דבורה קמחי, מעבר לכך שיש פה באמת איזשהו חוסר שוויון כלפיהם חד משמעית, יש פה גם אינטרס ציבורי.

יוליה שמאלוב ברקוביץ': אני אומרת לך, יש חוק שמאפשר להם לעשות את זה עד שלוש שנים.

יוליה שמאלוב ברקוביץ': אנחנו רוצים לקדם בדרך המלך את פיצול החדשות הרבה לפני שלוש שנים.

איתן כבל: תודה יוליה, זאת אחלה הרצאה, אבל זה בידיים שלכם, לא אצלי.

יוליה שמאלוב ברקוביץ': ביקשת שמישהו ידבר על זה.

איתן כבל: זה לא עניין של לדבר על זה.

איתן כבל: התכוונתי לדבר לא במובן של לנאום על זה.

איתן כבל: אין לי בעיה עם זה.

יוליה שמאלוב ברקוביץ': סיימתי.

איתן כבל: איתמר, משפט.

איתמר אביטן: כבוד היושב ראש, אני רק אגיד כמה דברים.

איתמר אביטן: דבר ראשון, לגבי השיחה של אתמול, אני חושש לעובדי "רשת" בדיוק כמו שאני חושש לעובדיי.

איתמר אביטן: כבוד היושב ראש מכיר אותי כפעיל זכויות עובדים בהמון גופים.

איתמר אביטן: אני חושב שבסופו של דבר נושא הבטוחות לעובדים הוא דבר מאוד חשוב ומאוד רלוונטי.

איתמר אביטן: אם המדינה חושבת ורואה לנכון שהמצב של הערוצים הוא כל כך קשה, שתטיב איתם ולא על חשבון החובות כדי לעשות את ההפקות.

איתמר אביטן: הרי מה אנחנו אומרים פה בעצם?

איתמר אביטן: בואו תקלו עלינו במקום מסוים.

איתמר אביטן: זו הטבה מבחינתם, אבל זה סיכון חובות העבר.

איתמר אביטן: זו המטרה.

איתמר אביטן: ועוד אחרי הדברים שאני שומע מאתי והסאונד הלא משפטי שאני נמצא פה, כי לצערי לא הצלחנו להתייעץ משפטית עדיין בפחות מ-24 שעות, הסאונד נשמע עוד יותר מדאיג, הניסוחים פה והפלפולים פה והכול.

איתמר אביטן: בסך הכול ערבויות בסכומים הנדרשים זה מה שרשום וזה מחוק.

איתמר אביטן: אני מסתכל, הסכומים הנדרשים להבטחה, וזה מחוק.

איתמר אביטן: לעניין הזה המועצה תחליט או מישהו אחר, וזה חובות עבר.

איתמר אביטן: אני חושב שצריך להקל עם הערוצים.

איתמר אביטן: בסופו של דבר אנחנו מתפרנסים משם.

איתמר אביטן: אני חושב שצריך להקל.

איתמר אביטן: צריך לטפל בפייסבוק, צריך לטפל בכל הדברים, אבל לקחת בטחונות לחובות העבר, זה כבר לעבור כל גבול.

איתן כבל: תודה.

איתן כבל: משפט אחד אדוני היועץ.

אופיר ביתן: אופיר ביתן, היועץ המשפטי בפועל, הרשות השנייה.

אופיר ביתן: לגבי מה שאתי אמרה, כתוב בסעיף 33א – הפקיד בידי הרשות בטוחות, בין השאר ערבות בנקאית או זה, ולכן - - -

איתן כבל: אוקי, תודה.

אתי בנדלר: נכון.

אתי בנדלר: הערבויות האלה הן חובה.

אתי בנדלר: בנוסף אפשר עוד בטוחות.

איתן כבל: תודה.

איתן כבל: אני ברשות

איתן כבל: כם רוצה לסכם.

אתי בנדלר: אי אפשר לוותר על הערבויות.

איתן כבל: אתי, תודה.

איתן כבל: אני רוצה לומר לכם כך, אני לא מתכוון להצביע על זה עכשיו ואני אסביר גם למה אני לא הולך להצביע על זה עכשיו, לא כי אני לא חושב שלא צריך לקיים את הדיון הזה ולטפל בזה ולתת את הכסף.

איתן כבל: מדובר פה בהטבה בעשרות מיליונים.

איתן כבל: אני לא יכול לעשות אותה לבד, בכל הכבוד.

יוליה שמאלוב ברקוביץ': זו לא הטבה.

איתן כבל: את מוכנה בבקשה, יוליה?

איתן כבל: הגעתי לכאן.

איתן כבל: עשיתי את המאמץ כדי להגיע לכאן ואני ביקשתי שכשאני מגיע לכאן, שכולם מדברים בשפה אחת.

איתן כבל: אם איתמר היה לבדו, הייתי כבר יודע לתת לזה את המענה.

איתן כבל: בכל הכבוד, אם האוצר לא אומר לי את הדברים בצורה חדה וברורה, אם משרד התקשורת מג'ברש לי.

איתן כבל: סליחה, אני הייתי פה.

איתן כבל: לי לא צריך להסביר.

איתן כבל: שמעתי אותו בדיוק, מה הוא אמר.

איתן כבל: זה לא מיליון-שניים, זה סכום שאני לא יכול כשאני לא בטוח.

איתן כבל: לא הונח בפניי נייר, ואני אומר את זה, אילאיל, ואני רוצה לעזור, אבל אני לא פה על תקן, את יודעת, ככה להיות בסדר עם אדם כזה או אחר, אלא לגופו של עניין.

איתן כבל: אני רוצה לקבל מסמך שמתאר לי משמעויות, שאומר לי על מה זה בא, מה המשמעות לגבי ערבויות כאלה.

איתן כבל: אנחנו רק בענייני עובדים.

יוליה שמאלוב ברקוביץ': אבל יש לך מכתב.

איתן כבל: אני ראית בדיוק.

איתן כבל: המכתב הזה לא עונה לי ולא מספק אותי.

איתן כבל: זה מסוג הדברים, יוליה, שאם אני לא בא לכאן ויודע לשים את כל כובד משקלי.

איתן כבל: חברים, בכל הכבוד לשי באב"ד, הוא לא משיח צדקי, ואני אומר את זה לא ממקום של אני עומד איתו בהתנגשות.

איתן כבל: אם רצה האוצר, היה מביא לי.

איתן כבל: לא הייתי צריך לרדוף אחרי האוצר כדי לקיים את הדיון הזה.

איתן כבל: אני רדפתי אחריהם כדי לקיים את הדיון.

איתן כבל: אמת או לא, גבירתי יוליה?

יוליה שמאלוב ברקוביץ': כן.

איתן כבל: אבל אמרתי תנאי, כתוב.

איתן כבל: כתוב הכול ב-S.M.S, אפרופו כבר הקלטות.

איתן כבל: הכול כתוב.

איתן כבל: כיוון שמדובר שכל אחד בא מהמקום שלו ולכל אחד יש את כאבי הבטן שלו, וזה לא נעים לו מזה.

איתן כבל: דבורה נסעה לקריית שמונה וחזרה דרך אילת, ואין לי דבר וחצי דבר נגד, כי היא באה ומציגה את העמדה שלה.

איתן כבל: יוליה לא יודעת להגיד לי בצורה מפורשת שהיוצרים לא יפגעו והיצירה הישראלית לא תיפגע.

יוליה שמאלוב ברקוביץ': אני אמרתי לך את זה, שאין בכוונתנו שהם יפגעו.

יוליה שמאלוב ברקוביץ': אני אמרתי.

איתן כבל: יוליה יקירתי, זה כמו הסיפור עם הכבלים והלוויין.

איתן כבל: אני לא אצביע על משהו, בוודאי לא לבדי על עניין שיש לו משמעויות של עשרות מיליונים, שאף אחד לא אמר לי, זה וי, זה וי, כבל, אתה יכול לנסוע.

איתן כבל: אף אחד לא יגן עלי בדקה שאחרי.

יוליה שמאלוב ברקוביץ': אני קודם כול רוצה לתקן.

יוליה שמאלוב ברקוביץ': אני חושבת שיש את זה בפרוטוקול, שאמרתי בצורה ברורה שהמחויבויות לא יפגעו.

יוליה שמאלוב ברקוביץ': יש את זה בפרוטוקול, אז אני לא יודעת למה אתה בא להגיד שאני לא במאה אחוז אמרתי.

יוליה שמאלוב ברקוביץ': אני אמרתי שזה סכום הערבויות וזה מחויבויות.

יוליה שמאלוב ברקוביץ': זה שני דברים שונים.

שי באב"ד: אני רוצה רק להסביר את הנקודה, אדוני היו"ר.

שי באב"ד: א', אתה צודק שיש פה חשש של מה קורה עם זכויות עבר על מה יהיה עם היוצרים.

איתן כבל: לא רק היוצרים.

שי באב"ד: רק תן לי מילה להשלים.

איתן כבל: אני נותן לך, אדוני המנכ"ל.

איתן כבל: במקרה היית פה וקראו לך.

שי באב"ד: לא מקרה.

שי באב"ד: יש פה ועדה אחרת.

איתן כבל: אני הכול יודע.

איתן כבל: תאמין לי, יודע.

שי באב"ד: אני יודע.

איתן כבל: כשאתה הולך לתת הטבה בסדר גודל כזה, הח"כים היו צריכים לקבל פניה, שעל זה נאמר, דבר דבור על אופניו, שאומר את הדבר, המשמעות של ההטבה היא איקס מיליונים.

איתן כבל: קח לזה וקח להוא.

איתן כבל: הכספים האלה היו ערבויות שנבעו מ - - -, נקבעו כדי לעמוד, א', ב', ג', ד'.

איתן כבל: כיוון ש-א'-וי, ב'-וי, ג'-וי, אנחנו סבורים שמין הראוי להביא את הסמכות למועצה כדי שהיא תדון ותקבל את ההחלטות האם ללכת יותר או לא.

איתן כבל: לא מקבל את זה.

איתן כבל: עוד דבר אדוני לפני שאתה אומר.

איתן כבל: אגף תקציבים הוא חלק מין האוצר ואדוני יכול להגיד עכשיו מה שהוא רוצה.

איתן כבל: אגף תקציבים, דעתו לא נוחה מין התהליך, לא כי הוא נגד, כי הוא לא יודע מה לענות.

איתן כבל: הרי מה זה חוק הסדרים או חוק תקציב?

איתן כבל: זה חוק של האוצר בראש ובראשונה.

איתן כבל: זה קודם כול.

שי באב"ד: מאחר ואגף תקציבים עדיין הוא אגף בתוך משרד האוצר - - -

איתן כבל: לא אמרתי שלא.

איתן כבל: אני לא אומר שלא.

איתן כבל: בשביל זה מגיעים פה ולא עכשיו זה עושה עיניים להוא וההוא עושה עיניים להוא.

איתן כבל: אני לא יכול ללכת למהלך כזה כשגורם מסוים מאוד מרכזי, משרד התקשורת, אמנם הגיעו על קביים, אבל - - -

שי באב"ד: מתנגד?

זיו גלעדי: לא, ממש לא.

זיו גלעדי: יש לנו הערות לנוסח.

איתן כבל: לא אמרתי שאתה מתנגד.

שי באב"ד: אפשר להגיד את עמדת משרד האוצר?

איתן כבל: כן.

שי באב"ד: בתור מנכ"ל אין לי הרבה זכויות, אבל אחת הזכויות שיש לי זה כן להגיד את עמדת המשרד שאני עומד בראשו.

שי באב"ד: בעינינו הסיפור הוא כזה.

שי באב"ד: אם היינו היום מחליטים על הפחתת הערבויות ובעצם החקיקה הזאת הייתה אומרת, צריך להפחית את הערבויות מ-X ל-Y, אדוני צודק במאה אחוז.

שי באב"ד: אני חושב שלא נחה דעתם לא של משרד התקשורת, ודאי לא של משרד האוצר כדי לדעת האם העבודה נעשתה מספיק והאם נכון להפחית או לא נכון להפחית ומה מחויבות התוכן שמולאו או לא, אבל מאחר ויש לי היכרות קטנה עם הגוף שאליו אתה רוצה להעביר את הסמכויות, ויש לי היכרות לא קטנה גם עם משרד האוצר והשיקולים שאנחנו כמשרד האוצר עושים, אני חושב שנכון יותר וראוי שהגוף המקצועי והאמון לטפל בכל מחויבויות שלהם, בהתחייבויות שלהם, במעמד שלהם בסוגה עילית או לא בסוגה עילית, בספירה שלהם, בכל האישורים שלהם, זה הרשות השנייה, ולכן בעיניי להעביר את הסמכות גם על הערבויות, שיש להם כל כך הרבה סמכויות שהם מתעסקים בזה ביום יום, גם בסמכות בנושא הזה אליהם, אני לא רואה בזה פסול, כי הם הגוף בסוף היום שאמון על הנושא הזה, מכיר את הנושא הזה לפני ולפנים, מכיר כל אחד ואחד מהסעיפים.

שי באב"ד: הוא זה שסופר גם מה הייתה מחויבות התוכן לסוגה עילית בעבר, כמה קוים, כמה לא קוים.

שי באב"ד: הם גם מחליטים מה הם מכירים כסוגה עילית ומה הם לא מכירים כסוגה עילית.

שי באב"ד: כתוצאה מזה נספרות הערבויות, ולכן להשאיר את זה בחוק נראה לי פשוט לא ענייני, כי אנחנו, בוודאי לא משרד האוצר ולא משרד התקשורת, יכולים לבוא ולהביע עמדה מקצועית האם נעשה סוגה עילית או לא, האם מחויבות התוכן עמדה או לא, האם צריך להשאיר ככה או לא.

שי באב"ד: מי שכן בעיניי ראוי שנכון שיעשה את זה, זו הרשות השנייה.

שי באב"ד: יש מועצה ברשות השנייה, יש הנהלה ברשות השנייה.

שי באב"ד: הם יבדקו.

שי באב"ד: הם גם אמונים לשמוע את היוצרים והם אלה שמייצגים את היצירה הישראלית ואת היוצרים וכל ההפקות שנעשו בתוך ערוצי הברודקאסט למיניהם, ולכן ישבו, יחליטו.

שי באב"ד: ימצאו שיש פגיעה ביוצרים, הם צריכים לבוא ולהגיד, אנחנו לא ניתן פגיעה ביוצרים, וגם שמעתי אותה מצהירה את זה מקודם, את היו"רית, אומרת, אני לא אתן לפגוע ביוצרים.

שי באב"ד: זה התפקיד שלה.

שי באב"ד: בדיוק בשביל זה היא שם.

שי באב"ד: ככל שהיא תבין שלא, היא לא תפחית.

שי באב"ד: ככל שהיא תחשוב שאין פגיעה ונכון לעשות או איזשהו - - - שם אחרי שהיא תשמע גם את ערוצי הברודקאסט וגם תשמע את היוצרים ותשמע את כולם, היא תקבל החלטה.

שי באב"ד: זה בדיוק המקום שאנחנו עושים את האצלת הסמכויות לגופים המקצועיים ולרשויות המקצועיות שאמונות על הנושאים האלה, ולכן עמדתי, אני לא רואה מניעה מלהעביר את זה מחקיקה לסמכות הרשות השנייה.

שי באב"ד: אני לא יודע מלכתחילה למה זה נמצא בחקיקה.

שי באב"ד: כנראה זה נעשה בחקיקה כי פחדו מה הרשות השנייה תעשה והאם הרשות השנייה תפקיר את הערבויות האלה או לא.

שי באב"ד: אני לא יודע מה היה המניע בעבר, אבל בעיניי זה שיקול לא ענייני.

שי באב"ד: כל עוד יש רשות, היא צריכה לטפל בעניינים האלה.

איתן כבל: אני ברשותך רוצה לסכם.

איתן כבל: אני לא חולק על שום דבר באופן עקרוני, על מה שאדוני אומר.

אתי בנדלר: אם אני זוכרת חלק מהדיונים שהיו אז, השאלה בכלל אם לאשר מתן רישיון לגוף שיש לו הפרות, היא לא נקייה מספקות.

שי באב"ד: נכון, אבל המצב מאוד השתנה.

איתן כבל: אבל עזוב את זה.

איתן כבל: אנחנו כבר עוסקים בעובדה.

איתן כבל: בואו נתקדם על העובדה, לא על זה.

איתן כבל: אני כבר חצי שעה מפר את עמדתי.

איתן כבל: אני רוצה לומר כך.

איתן כבל: תשמע ותקשיב טוב, אני לא חלוק עליך.

איתן כבל: אני רוצה לעזור לערוצים לא פחות ממך.

שי באב"ד: אני לא במקום של לעזור לערוצים, אני במקום של לעשות את הדבר הנכון, אדוני היו"ר.

איתן כבל: אוקי, בסדר.

איתן כבל: מה, אתה מתנסח לי לוועדת חקירה?

שי באב"ד: בדיוק.

שי באב"ד: אתה כבר יודע איך זה עובד היום.

איתמר אביטן: הרגע אמרו שהאוצר נפגש עם "רשת".

איתמר אביטן: הרגע אמרו.

איתמר אביטן: הנה, זה גם כתוב בזה.

איתמר אביטן: האוצר נפגש עם "רשת", הוא לא נפגש איתנו.

איתן כבל: איתמר, אני אקבל את ההחלטה לא על סמך זה אם נפגשת עם האוצר או לא.

איתן כבל: אני לא באתי לנהל עכשיו את כל ענייני היוצרים הפנימיים והלא פנימיים.

איתן כבל: אומר לך דוגרי, זה גם לא מענייני, עד שתתאחדו כולכם גם לדבר בקול אחד, אבל זה דיון אחר.

איתן כבל: לא רוצה להתעסק עם זה בכלל.

איתן כבל: אני מדבר על העיקרון שאומר כך, שאני מכנס ביום חמישי דיון מיוחד, לבדי.

איתן כבל: אני צריך לקבל הכרעה שהייתה צריכה להתנהל פה כשח"כים נמצאים כאן, שומעים את העמדה.

איתן כבל: אדוני המנכ"ל, אני הרגשתי כמו שמצליפים על גבו של סוס שידהר יותר מהיר, כדי להגיע לכאן, ועשיתי את באהבה.

איתן כבל: לא הרגשתי שאני עושה את זה מתוך - - - .

איתן כבל: אני רוצה להציע הצעה.

איתן כבל: זה תלוי גם בשתי החברות שיושבות כאן לצידי.

איתן כבל: זה לא עניין מסובך.

איתן כבל: אני כבר מודיע לך, עם כל הכבוד לנאום המכובד שלך, והוא מכובד ואני לא ציני, ואני מקבל אותו גם כחבר שלך, לא רק כאיש מקצוע שאמון ועומד בראש המערכת.

איתן כבל: יחד עם זאת, אם אני לא רואה מסמך שכתוב לי כל דבר ודבר בו, דבר דבור על אופניו, ממשרד האוצר, ממשרד התקשורת, שאומר בדיוק כמו שאמרתי, אומר למה זה נועד, מה המשמעויות עכשיו ומה מבקשים שזה יונח בפני זה.

איתן כבל: בכל הכבוד למכתב שכתב, לא לזה אני מכוון.

איתן כבל: אני רוצה לדעת על מה אני הולך לקבל את ההחלטות.

יוליה שמאלוב ברקוביץ': אנחנו עוד לא יודעים.

יוליה שמאלוב ברקוביץ': אתה מבקש שאני אתן לך.

יוליה שמאלוב ברקוביץ': יכול להיות שסמכות רשות השנייה, כשאני אבוא אליך, תגיד, גבירתי, אנחנו לא עושים כלום - - -

איתן כבל: יוליה, אבל את יודעת מה הם יכולים לעשות גם?

איתן כבל: להגיד בדיוק הפוך ממה שאת אומרת.

יוליה שמאלוב ברקוביץ': נכון, אבל אתה מבקש ממני - - -

איתן כבל: תודה רבה גבירתי.

יוליה שמאלוב ברקוביץ': חבל שלא עשיתם את הדיונים האלה כשביטלו את סמכויות רשות - - -

איתן כבל: יוליה, עכשיו אני מדבר.

איתן כבל: אני באתי לכאן על מה?

איתן כבל: תזכרי את הדבר הבא – ברגע זה עדיין הכוח נמצא אצלי, המחוקק.

איתן כבל: את מבקשת ממני שאני אעביר את הכוח שנמצא בידיים שלי אליכם, למועצה.

איתן כבל: לי יש עמדה שאומרת על מה אני רוצה להגן.

איתן כבל: מה את אומרת לי?

איתן כבל: תעביר, נראה.

איתן כבל: יש מועצה - - -

יוליה שמאלוב ברקוביץ': זה לא מה שאני אומרת.

איתן כבל: רגע, את לא יכולה לדבר בשם המועצה, בכל הכבוד.

יוליה שמאלוב ברקוביץ': בדיוק.

יוליה שמאלוב ברקוביץ': זה מה שאני אומרת.

איתן כבל: מה אני מנסה להגיד לך, יוליה?

איתן כבל: אני לא יודע על מה אני מקבל החלטה ברגע זה, ואני מדבר הרבה מעבר לעניין היצירה.

איתן כבל: בכלל, מה הקונטקסט שאני נמצא בתוכו?

איתן כבל: זה העניין עליו אני מדבר.

איתן כבל: אני מנקודת המבט שלי אינני מאלה שרוצים להיות דווקנים.

איתן כבל: אני לא בעמדה של דווקנות.

איתן כבל: אני, כן לאחר מכן, כשאני אקבל את המסמך, אני גם אומר איך ארצה שתתייחסו א', ב', ג' או לתת את הדברים.

יוליה שמאלוב ברקוביץ': עושים עוד דיון?

איתן כבל: תקשיבו טוב, משרד האוצר, אדוני המנכ"ל, ביום ראשון אני מתכנס פה.

שי באב"ד: לא, זה לא עוזר.

איתן כבל: למה?

שי באב"ד: כי זה לא - - -

איתן כבל: מה הקשר?

קריאה: חבר הכנסת גפני סיים את הדיונים?

שי באב"ד: כן, הוא מצביע רק על התקציב ביום ראשון.

איתן כבל: מה אכפת לך?

איתן כבל: זה שורה וחצי.

איתן כבל: אתה לא יכול לצרף אותה?

שי באב"ד: הוא לא נותן.

שי באב"ד: הוא נותן רק על תקציב ביום ראשון להצביע.

שי באב"ד: אני אסביר לך גם למה.

שי באב"ד: הוא נתן הנחיה שכל ההסדרים וכל מה שקשור להסדרים יסתיים עד היום - - - .

שי באב"ד: הוא לא יהיה מוכן.

אתי בנדלר: עד אתמול, והוא נתן ארכה - - -

איתן כבל: אתה רוצה שאני אענה לך?

איתן כבל: אני היחיד שעמדתי בלו"ז.

איתן כבל: עשה לי טובה.

שי באב"ד: אין לי ביקורת.

אתי בנדלר: על סמך הארכה שהוא נתן לוועדת הכספים, אני דיברתי עם לאה ואמרתי, אני אפילו לא שואלת - - -

שי באב"ד: אבל אי אפשר לעשות את זה ביום ראשון.

איתן כבל: אדוני המנכ"ל, סליחה, במחילה, אני עמדתי בזמן.

איתן כבל: אני היחיד פה שלא אומר לך, תביא לי מיליארד לפה, 100 מיליון לשם.

שי באב"ד: אדוני היו"ר, אין לי טענה אחת אליך.

שי באב"ד: מה שאתה רוצה, נו.

שי באב"ד: אין לי טענה אליך.

שי באב"ד: אני איתך, מה שתחליט, תחליט.

שי באב"ד: אין לי טענה אליך.

שי באב"ד: אני גם לא מנסה לדחוף אותך לשום דבר.

איתן כבל: סגור.

איתן כבל: אני עושה הפסקה של חמש דקות.

איתן כבל: אני רוצה שתצאו להביא לי נוסח של איך אתם רואים אותו.

איתן כבל: אם ידבר אלי, אני אאשר אותו ומייד אני עושה רביזיה.

איתן כבל: אם אני אראה שכל המסמכים שאתם עד יום ראשון אמורים להביא לי, לא ילכו על אדני ברזל שאני - - -

שי באב"ד: אתה תצביע על הרביזיה ותאשר אותה.

איתן כבל: אני מצביע על הרביזיה ומאשר אותה.

שי באב"ד: רעיון מצוין.

אתי בנדלר: לא תצטרך להצביע על הרביזיה.

איתן כבל: ברור לי.

איתן כבל: לא יהיה סעיף כזה.

אתי בנדלר: בגלל שהוא ביקש בקשה לדיון מחדש.

שי באב"ד: אתי, כרגיל, יש לך את הרעיונות הכי טובים, הכי יצירתיים, הכי נכונים ואני תומך בהם באופן מלא.

איתן כבל: איתמר, הם יצטרכו לבוא איתך גם בדברים עד אז.

איתן כבל: אתה לא הבנת, איתמר.

איתן כבל: תקשיב, אני באופן עקרוני אומר להם, תביאו את ההצעה שיודעת להתמודד ולתת לי את התמונה הכוללת שהיא אמורה להתמודד גם איתך.

איתן כבל: הם עד יום ראשון יצטרכו להביא לי את המסמכים שאני מבקש, לוודא שיש את הנתונים.

אתי בנדלר: גם אם יהיו נתונים כספיים, הם יישארו אצל היושב ראש, הם לא יפורסמו.

איתן כבל: נכון.

איתן כבל: יקיריי, זה לא מעניין אותי עכשיו, הריב ביניכם.

איתן כבל: זה גם לא מרשים אותי, בסדר?

איתן כבל: שכל אחד יתעסק בענייניו.

איתן כבל: פה זה לא המקום ולא הבמה.

איתן כבל: זה לא מעניין אותי.

איתן כבל: תודה רבה.

איתן כבל: חמש דקות, תחזרו אלי.

איתן כבל: אני למרות זאת אומר לכם, אני לא יכול לפעול כשאין נוסח פה שאפשר להקריא אותו, דבר דבור על אופניו.

איתן כבל: למרות מה שביקש ממני מנכ"ל, בכל הכבוד, איך אומרים?

איתן כבל: במחילה מכבודו, אני הייתי עכשיו בכספים.

איתן כבל: נראה לי יביאו את זה לחוק ההסדרים עוד שנה לפי המלחמות שמתנהלות שם.

אתי בנדלר: הגעתם לנוסח מוסכם?

יוליה שמאלוב ברקוביץ': כן, יש נוסח.

אתי בנדלר: איפה הוא?

יוליה שמאלוב ברקוביץ': אתם רוצים שנדפיס?

יוליה שמאלוב ברקוביץ': אין לנו מדפסת פה.

אתי בנדלר: מהדף, משהו.

קריאה: זה לא.

אתי בנדלר: אה, אתם לא עברתם בכלל על הנוסח.

איתן כבל: אני רוצה להציע הצעה.

איתן כבל: תתקבל, תתקבל.

איתן כבל: יהיה אפשר, גבירתי, יהיה אפשר.

איתן כבל: לא יהיה אפשר?

איתן כבל: לא אפשר.

איתן כבל: אני מנסה ללכת לקראת כולם.

איתן כבל: אני כבר פה שעה יותר ממה שתכננתי.

איתן כבל: אני רוצה להגיד את הדבר הבא.

איתן כבל: את תקבעי ליום ראשון מייד אחרי ועדת החקירה.

אתי בנדלר: אבל את הנוסח יש להמציא היום.

אתי בנדלר: לאה, תהיה איזושהי דרך בערב לפרסם את זה באתר הוועדה, את הנוסח?

לאה ורון: אם זה יהיה בסדר ואת תגידי שהנוסח הוא בסדר, אנחנו נוכל לפרסם.

אתי בנדלר: גם אם יהיו לי הערות לנוסח, אני לא יודעת, אני רוצה אבל שהוא יפורסם.

אתי בנדלר: אולי גם לגופים אחרים יהיו הערות.

איתן כבל: אני מאוד מבקש, אני הולך לקראתכם.

איתן כבל: אני מוכן לעשות את הצעד הזה וגם ביום ראשון להגיע לפני הישיבה שנקבעה לי.

איתן כבל: אני מפציר בכם לראות איך אתם מצליחים לסגור ביניכם את כל הפערים.

קריאה: כן.

לאה ורון: הם קיבלו את זה כבר לדיון.

אתי בנדלר: לא, אני רוצה לראות את הנוסח.

איתן כבל: אני מדבר על משהו אחר.

איתן כבל: גבירתי, כבר חשבתי שסיימתי.

איתן כבל: גבירתי ממהרת לאינסטלטור.

איתן כבל: אמרתי, לגבי העניין של המסמך החתום או לא חתום, יצטרכו להביא את זה.

איתן כבל: ממילא מתקיים הדיון ביום ראשון.

איתן כבל: כן, יביאו את זה ואנחנו נצטרך לראות מה כתוב שם.

איתן כבל: אני שוב מזכיר, אני רוצה לדעת מה המשמעויות של הסעיף הזה מכל התחומים שאנחנו עוסקים בהם.

איתן כבל: כן, גבירתי.

מירי נאור אליאס: תודה.

מירי נאור אליאס: אני מבקשת להתייחס באמת בקצרה לדברים של אדוני בעניין החדשות ומה שנקבע או לא נקבע לגביהם.

מירי נאור אליאס: ישבנו כאן, כולם יודעים, עשרות שעות, אני חושבת ש-12 דיונים.

מירי נאור אליאס: יצא מפה חוק שדובר עליו רבות, עבר שלוש קריאות.

מירי נאור אליאס: החוק הזה בעצם נולד די כתוצאה מכך שהייתה רגולציה מאוד מכבידה גם לעניין החדשות.

מירי נאור אליאס: המהות של החוק, וזה דבר שנאמר פה המון פעמים, הייתה להקל רגולציה בעיקר על הערוצים הזעירים כדי לאפשר להם להמשיך להתקיים.

מירי נאור אליאס: חלק מהעניין הזה היה הפחתה קלה של סמכויות המועצה על מנת שלא תהיה הכבדה על הערוצים האלו.

מירי נאור אליאס: אי אפשר לקבוע סמכויות שלא קיימות, בטח לא בעניין של רגע.

מירי נאור אליאס: אני גם בטוחה שלא לזה התכוון כבוד היושב ראש.

מירי נאור אליאס: המועצה כמובן בהתאם לסמכויותיה תקבע כללים ואנחנו נעמוד בהם, אבל החשש הזה מזה שיהיה ערוץ חדשות או מזה שערוצים כאלו או אחרים ישדרו עכשיו יותר חדשות ממה שאולי היו רוצים לראות, הוא חשש שהוא לא נכון לגבי מה שקרה, כי בעצם החוק הזה פתח את השוק לערוצים נוספים.

מירי נאור אליאס: יכול לבוא מחר ערוץ אחר ולפתוח ערוץ חדשות וזה יהיה לגיטימי, ולכן העניין הזה הוא לא רלוונטי אך ורק לערוצים הזעירים הייעודיים.

קריאה: החשש הוא מפני אפליה, לא מפני - - -

מירי נאור אליאס: לא, אבל החשש מפני אפליה כבר דובר - - -

איתן כבל: מירי, אני לא פותח את הדיון.

איתן כבל: כיבדתי אותך.

מירי נאור אליאס: אני רק סיימתי את דבריי.

איתן כבל: אז אני רוצה לכולם כך, הכוונה שלי היא לפעול בהתאם לכללים ולחוק.

איתן כבל: ירצה מחר מאן דהוא להקים, לא להקים, זה עומד בכללים, זה לא עומד בכללים.

איתן כבל: יש חוק.

איתן כבל: זו כוונתי.

איתן כבל: יחד עם זאת, באתי ואמרתי, כמו שיש הגבלה ברגולציה שקובעת שיש לו"ז של שעות שידור, הוא לו"ז של שעות שידור, והם רוצים לבקש להאריך, הם מבקשים.

איתן כבל: האריכו להם עכשיו נדמה לי לחודש, ב-15 דקות, לערוץ 10.

איתן כבל: זה לגיטימי.

איתן כבל: אם רוצה מאן דהוא והכללים והחוק מאפשר לו להיות ערוץ חדשות, אז הוא לא מאריך בחמש דקות, בעשר דקות, ברבע שעה.

איתן כבל: הוא מגדיר את עצמו אם הכללים והחוק מאפשר לו, להיהפך לערוץ חדשות.

איתן כבל: זה הכול.

איתן כבל: אין לי חשש שערוץ 10 יקום בבוקר וכולו יהיה חדשות.

איתן כבל: אני מניח שאם הוא ירצה לעשות את זה, הוא יגיש את הבקשה, יש כללים, יש כללי תחרות, כן אפשר בכללים הקיימים שהוא יכול לעשות את זה, כן או לא, זה דיון אחר.

איתן כבל: רק אני שם את הדברים שיהיו ברורים.

איתן כבל: תודה רבה לכם, הישיבה נעולה.